Penjagaan Ibu Bapa di Usia Tua

Bagi kakitangan kesihatan yang bertugas di hospital sewaktu rata-rata masyarakat sedang bercuti, musim perayaan bukan sahaja menyaksikan kemasukan pesakit kemalangan yang lebih tinggi, bahkan kehadiran orang tua yang diabaikan. Fenomena anak meninggalkan orang tua di hospital atas alasan kesihatan di musim perayaan bukanlah sesuatu yang asing di Malaysia. Penjagaan warga emas yang memerlukan komitmen masa dan kesabaran membuatkan sesetengah penjaga mengambil jalan mudah dengan mengabaikan mereka.

Peningkatan populasi warga emas adalah keadaan global yang berlaku di seluruh dunia termasuklah Malaysia. Dalam tempoh 15 tahun akan datang, penduduk Malaysia yang berumur 60 tahun dan ke atas dijangkakan akan mencecah 15 peratus daripada

jumlah keseluruhan penduduk. Pertambahan jangka hayat warga emas adalah kesan langsung daripada kemajuan perubatan, kemudahan bantuan perubatan dan kesedaran penjagaan pemakanan dan kesihatan.

Namun begitu laporan kes pengabaian warga emas turut meningkat, malah semakin ramai warga emas yang dimasukkan ke rumah-rumah kebajikan atau rumah perlindungan NGO kerana kebanyakan ahli keluarga tidak mahu bertanggungjawab atau menjaga kedua ibu bapa mereka yang tua dan uzur.

Bagaimana menjaga ibu bapa di usia tua

Penjagaan warga emas memerlukan kesabaran dan sikap bertimbang rasa. Meskipun mencabar untuk menjaga orang tua anda yang jauh lebih berusia dan sudah bertahun hidup berdikari sendiri, panduan di bawah ini membantu anda memudahkan proses ini:

1. Terima perubahan peranan

Sebagaimana ibu bapa anda menerima peranan baru mereka sewaktu anda dilahirkan, anda juga harus belajar menerima kenyataan bahawa peranan anda bersama orang tua anda telah berubah. Kini anda adalah penjaga dan perlu menggalas tanggungjawab tersebut. Mula secara perlahan-lahan untuk memahami proses ini. Anda mungkin bersedih menyedari ketidakmampuan ibu bapa anda membuat keputusan. Bantu mereka sebaiknya sebagaimana mereka membantu anda menjalani fasa kedewasaan hidup anda.

3. Jangan mengharapkan balasan emosi

Sewaktu di penghujung hayat mereka, ibu bapa anda mungkin mula lebih terbuka secara emosi, dan menzahirkan rasa kasih dan sayang yang mungkin tidak mereka tunjukkan sebelum ini. Tapi, mereka juga boleh jadi tidak berbuat sedemikian, bahkan lebih sukar difahami secara emosi. Jadi, jangan mengharapkan ibu bapa anda memberikan balasan emosi atas penjagaan yang anda lakukan. Lebih baik untuk tidak mempunyai jangkaan agar tidak kecewa, tetapi hargailah apabila mereka menzahirkan kasih sayang.

4. Bersabar dengan amarah mereka

Perubahan peranan seorang anak apabila mula menjaga orang tua bukan sahaja sukar bagi anda, bahkan bagi mereka. Mereka telah kehilangan autoriti terhadap anda, dan mungkin juga kehilangan keupayaan menguruskan diri sendiri. Bayangkan semalam merekalah ketua keluarga yang membuat keputusan untuk anak-anak tetapi hari ini peranan mereka telah berkurang menjadi penerima, bukan lagi pemberi. Jadi, anda patut lebih memahami jika rasa geram mereka dizahirkan dengan amarah terhadap diri anda.

5. Berikan mereka autonomi

Dalam situasi yang sesuai, berikan autonomi atau hak kebebasan memilih bagi orang tua anda. Berikan mereka pilihan, bukan arahan. Ini penting untuk memberikan mereka perasaan seperti mereka masih berhak menentukan hidup mereka, bukan anda. Bantu mereka membuat keputusan berkaitan keadaaan dan penjagaan mereka.

6. Minta nasihat mereka

Cara terbaik untuk menunjukkan kasih sayang dan rasa hormat anda, serta menunjukkan mereka masih bernilai dalam hidup anda adalah dengan bertanyakan nasihat kepada mereka tentang hal yang anda hadapi dalam hidup anda. Anda mungkin tidak mengikuti nasihat yang mereka anjurkan, tetapi pertanyaan anda sudah cukup membuatkan mereka berasa lebih dihargai.

7. Kenalpasti kemerosotan kesihatan mereka

Dalam perbualan seharian anda dengan orang tua anda, cuba untuk bezakan antara masalah emosi dan kognitif mereka. Masalah emosi mereka yang kadangkala tidak menentu barangkali sudah anda ketahui. Tetapi perhatikan masalah kognitif seperti kesukaran  mengingati perkara, lupa arah pulang ke rumah, masalah kemurungan, resah-gelisah dan sebagainya. Masalah fizikal juga perlu anda perhatikan dan maklumkan kepada doktor.

9. Dapatkan bantuan orang lain

Anda mungkin mendapati ibu bapa anda lebih selesa berhubung dengan pasangan anda berbanding dengan anda. Jangan mudah terasa, dan biarkannya. Ini mungkin berlaku kerana ibu bapa anda tidak terasa seperti mengalami perubahan peranan dengan pasangan anda. Manfaatkan hubungan baik mereka untuk membantu anda dalam penjagaan mereka. Selain itu, bincang dengan baik bersama adik-beradik anda yang lain untuk membahagikan tugas.

8. Hargai mereka yang membantu anda

Semasa fasa ini, tiada teman yang lebih baik melainkan mereka yang membantu anda menjaga ibu bapa anda. Sama ada doktor, jiran, jururawat, ahli terapi atau ahli keluarga anda. Tunjukkan rasa pengharagaan dengan bersikap baik atau pemberian tanda terima kasih. Ini membantu memelihara hubungan baik dan menggalakkan mereka untuk terus mengambil berat terhadap keadaan ibu bapa anda.

Apa jua tindakan yang anda lakukan dalam penjagaan orang tua anda, ambil masa untuk membuat keputusan yang terbaik. Dan terimalah kenyataan bahawa mereka mungkin marah dan tidak dapat memaafkan anda atas keputusan yang anda lakukan untuk mereka. Ini termasuklah perkara seperti memindahkan mereka daripada rumah mereka (untuk tinggal bersama anda), menghalang mereka memandu lagi atau menyelamatkan mereka daripada ditipu secara kewangan.

Menerangkan keputusan anda secara logik mungkin tetap tidak meredakan amarah atau rajuk mereka. Sebaliknya, cubalah untuk memahami keadaan mereka dan tidak terasa hati dengan pelakuan mereka. Sebagaimana mereka dahulu bersabar apabila anda marah dengan keputusan yang mereka lakukan untuk kebaikan anda. Kerana akhirnya, dunia ini adalah putaran hidup dan anda hanya dapat membantu mereka dengan berkhidmat sebagaimana mereka telah berjasa kepada anda.


Ada Masalah Nak Bagi Badan Naik? Ini 4 Cara Menaikkan Berat Wanita!

Kaum Hawa yang mungkin sangat kurus pasti akan cari cara menaikkan berat badan wanita
agar dapat jadi lebih cantik dan sihat
. Namun, ia juga bukan perkara yang mudah.

Dalam pada itu juga, wanita yang terlalu kurus dikaitkan dengan pelbagai efek dan kesan negatif bukan sahaja pada aspek kecantikan malahan kesihatan tubuh badan mereka.

Persoalannya, apa dan bagaimana cara menaikkan berat badan wanita? Jom terus baca artikel ini!

Untuk mendapatkan lebih banyak info tentang Kesihatan Wanita, sila dapatkannya
di sini.

Bahaya tubuh badan wanita yang terlalu kurus!

Kita semua sering dimomokkan dengan idea bahawa wanita itu perlu tubuh badan yang langsing, ramping dan kurus agar mereka dapat tampil lebih menarik lagi menawan.

Padahal, wujud banyak bahaya tubuh badan wanita yang terlalu kurus dan contohnya seperti berikut:

Kitaran haid yang tidak teratur

Wanita yang kurang berat badan cenderung untuk
mengalami kitaran haid yang tidak teratur
 sama ada terlalu lambat, terlalu cepat atau bahkan tidak hadir pada bulan tertentu.

Kesukaran untuk hamil

Disebabkan oleh gangguan kitaran haid itu tadi, ia mungkin akan menjejaskan kesuburan sekali gus menyebabkan kemandulan. Kesannya,
wanita jadi sukar untuk mengandung
.

Jika mereka berjaya untuk hamil sekalipun, terlalu kurus akan buat kehamilan mereka itu wujud banyak masalah. Ini cara untuk tahu berat badan ideal anda.

Kelahiran bayi pramatang

Sekiranya bayi lahir dari ibu yang kurang berat badan, maka risiko untuk mereka lahir pramatang adalah lebih tinggi menurut
International Journal of Obstretics & Gynecology
.

Menurut kajian yang sama, wanita mengandung yang terlalu kurus dijangka akan bersalin sebelum tempoh 37 minggu dan kesannya
maka bayi mungkin akan lahir pramatang
.

Risiko pelbagai penyakit pada wanita

Sebenarnya, individu yang terlalu kurus tidak kira wanita atau lelaki lebih tinggi risiko mengalami pelbagai penyakit termasuk osteoporosis, anemia dan lain-lain kondisi lagi.

Bukan itu sahaja, mereka yang kurang berat badan juga mungkin lebih terdedah kepada
masalah pada gigi, rambut dan kulit
 yang sudah pasti akan menjejaskan para wanita.

Kerap rasa penat dan letih

Berpunca akibat kurang nutrisi di dalam aspek diet pemakanan, maka individu mungkin akan kurang mendapat sumber tenaga lantas
jadi punca kerap rasa penat dan letih
.

Kesannya, para wanita besi yang bekerja dan bekerjaya mungkin akan jadi kurang produktif di dalam bidang pekerjaan mereka dan ini adalah satu isu yang bukan kecil.

Ini dia cara menaikkan berat badan wanita!

Dalam usaha untuk mengelakkan isu yang kami nyatakan di atas tadi, maka kita semua perlu tahu cara menaikkan berat badan wanita dan ia bukan satu perkara yang mudah.

Berikut adalah antara cara menaikkan berat badan wanita yang mungkin boleh kita semua cuba:

#1. Amalkan diet sihat dan seimbang

Tiada cara yang lebih penting dalam usaha individu untuk menaikkan berat badan melainkan dengan
mengamalkan diet yang sihat dan seimbang
. Itu kunci paling utama.

Jadi, sila ikut nasihat daripada doktor atau pakar diet sama ada anda perlu tambah kalori, protein, karbohidrat atau lemak. Cuma, pastikan ia kekal di paras sihat lagi selamat.

Cara menaikkan berat badan wanita #2. Minum susu dengan lebih banyak

Sebenarnya bukan sahaja makanan yang anda perlu ambil perhatian, tetapi juga minuman. Ini kerana minuman juga turut sama
bakal beri kesan kepada berat badan
 anda.

Susu sama ada dari hasil haiwan seperti lembu dan kambing atau dari hasil tumbuhan seperti kacang soya adalah minuman yang tinggi potensi untuk wanita jadi lebih gemuk.

#3. Ambil ubat atau suplemen tambahan

Sebagai tambahan kepada diet anda, wanita juga mungkin perlu untuk ambil ubat atau suplemen tambahan yang mengandungi nutrien penting seperti protein dan lain-lain.

Disebabkan lambakan
 ubat atau suplemen gemuk di pasaran
 yang mungkin merupakan produk palsu atau tipu, maka anda sangat dinasihatkan agar lebih berwaspada sebelum beli dan guna.

#4. Buat aktiviti fizikal sesuai untuk wanita

Sebagai wanita yang sinonim dengan sifat lembut atau lemah,
ramai kaum Hawa yang sering kata tidak
 untuk melakukan aktiviti fizikal sama ada di gimnasium atau di rumah.

Sedangkan, senaman itu sangat penting di dalam usaha individu untuk membina otot, membuang lemak serta menyihatkan tubuh badan. Maka, tukar persepsi anda tentangnya.

Konklusinya, wanita itu tidak begitu cantik dan sihat jika kurus sangat. Jadi, jom ubah
mindset
 anda sekarang juga!


Nak Cegah Hamil Guna IUD Memang Boleh, Tapi Alert! Ada Risiko Mengandung Luar Rahim

Alat kontraseptif dalam rahim (IUD) merupakan salah satu
 kaedah kontrasepsi yang sering digunakan oleh wanita
untuk alat cegah kehamilan.

Walaupun alat tersebut berkesan untuk mencegah kehamilan, ia bukan 100% efektif.

Berbanding dengan kaedah kontrasepsi yang lain, alat kontraseptif dalam rahim mempunyai tahap keberkesanan yang sangat tinggi.

Dalam tempoh 1 tahun penggunaan, nisbah kegagalan wanita yang menggunakan kaedah kontrasepsi ini adalah 1:100.

Ini bermakna, dalam kalangan 100 wanita yang menggunakannya, pemakaian oleh 1 individu gagal untuk cegah kehamilan.

Secara teorinya, alat kontraseptif dalam rahim mempunyai keberkesanan pada kadar 99%.

Persoalannya di sini, apakah faktor yang menyebabkan kegagalan fungsi alat kontraseptif dalam rahim?

Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Kesihatan Seksual, sila dapatkannya
di sini.

Bukan semua wanita berjaya cegah kehamilan menggunakan IUD

Jika ingin dibandingkan dengan kaedah alat cegah kehamilan lain, IUD merupakan satu alternatif yang mudah.

Secara idealnya, tiada kesilapan daripada pihak pengguna
memandangkan ia bukanlah seperti pil yang perlu diambil setiap hari
.

Bergantung kepada model IUD, pengguna berupaya untuk mencegah kehamilan selama 5 tahun sebelum tamat tarikh luputnya.

IUD merupakan salah satu daripada
cara cegah kehamilan
 sementara yang banyak disarankan kepada
wanita yang ingin merancang kehamilan
.

Walau bagaimanapun, menurut Pusat Kawalan Penyakit Berjangkit, model IUD yang berbeza mempunyai kadar kegagalan yang berlainan.

IUD yang diperbuat daripada tembaga mempunyai kadar kegagalan setinggi 0.8% manakala IUD hormon, levonorgestrel mempunyai kadar kegagalan di antara 0.1% hingga 0.4%.

Mereka yang menggunakan
kaedah ini berisiko untuk gagal cegah kehamilan
 terutamanya jika hubungan seksual dilakukan dalam tempoh 7 hari selepas pemasangan.

Baca juga:

IUD yang dipasang boleh beralih daripada kedudukan yang sepatutnya menyebabkan fungsinya terganggu.

Walaupun keadaan tersebut dianggap jarang berlaku, namun menurut the American College of Obstetricians and Gynecologists (ACOG), risiko untuk alat kontraseptif dalam rahim itu beralih adalah di antara 2 hingga 10% dalam tempoh 1 tahun.

Mereka yang
menyusu badan atau baru lepas bersalin
 mempunyai risiko yang tinggi untuk alat kontraseptif dalam rahim mereka beralih.

Ini meningkatkan kadar kegagalan langkah kontrasepsi untuk cegah kehamilan.

Antara gejala dan simptom yang boleh dialami oleh wanita yang mempunyai masalah ini adalah seperti berikut:

Benang IUD yang keluar dari faraj kelihatan pendek daripada biasa

Pendarahan yang banyak

Kekejangan perut
 luar biasa

Lendiran faraj yang banyak

Alat cegah kehamilan IUD punca kehamilan biasa @ luar rahim

Bagi wanita yang mengalami kegagalan fungsi alat cegah kehamilan IUD, mereka berisiko untuk mendapat
komplikasi kehamilan luar rahim.

Keadaan ini berlaku apabila embrio yang sepatutnya ditanam pada dinding rahim berada di kawasan luar rahim seperti:

Tiub fallopio

Ovari

Ruang abdomen

Serviks

Menurut ACOG, komplikasi akibat kegagalan alat kontraseptif dalam rahim untuk cegah kehamilan boleh menyebabkan simptom seperti berikut:

Sakit belakang pada bahagian bawah

Sakit abdomen atau pada bahagian pinggul

Pendarahan faraj tidak normal

Kram pada salah satu bahagian pinggul

Jika mereka yang mengalami keadaan ini tidak dirawat dengan kadar segera, simptom yang lebih serius boleh timbul.

Antaranya adalah:

Sakit teruk pada bahagian abdomen atau pinggul

Kelesuan dan lemah badan

Pening kepala dan pengsan

Sakit pada bahagian bahu

Jika anda atau pasangan mempunyai simptom seperti yang dinyatakan, rawatan perlu diberikan dengan kadar segera.

Mereka yang mengalami kehamilan luar rahim berisiko untuk mati akibat pendarahan dalaman.

Alat cegah kehamilan: Pilihan lain

Jika anda mengalami simptom kehamilan,
anda perlu membuat ujian kehamilan atau hadir ke klinik terdekat
 untuk menjalani pemeriksaan kesihatan.

Antara simptom yang menunjukkan anda gagal untuk cegah kehamilan:

Mabuk hamil (muntah dan loya)

Sakit pada bahagian payudara

Mengidam

Perubahan pada mood

Kelesuan

Tidak datang haid

Lebih penting lagi jika anda mengalami gejala yang menunjukkan anda mungkin hamil di luar rahim. Jika ragu, pergi ke fasiliti kesihatan terdekat untuk mendapatkan pengesahan.

Jika anda mengalami
komplikasi hamil luar rahim
, prosedur pembedahan laparoskopik akan dilakukan bagi mengeluarkan janin pada kawasan bukan rahim.

Bagaimana pula jika kegagalan untuk cegah kehamilan menyebabkan wanita tersebut hamil biasa?

Pilihan yang akan diberikan kepada pasangan suami isteri bergantung kepada beberapa faktor. Antaranya adalah:

Usia kandungan

Kedudukan alat cegah kehamilan IUD

Akses kepada benang IUD

Permintaan daripada wanita itu sendiri

Sekiranya wanita tersebut membuat keputusan untuk meneruskan kehamilan, pemeriksaan akan dibuat.

Jika benang IUD tidak kelihatan di luar faraj, doktor akan menggunakan mesin ultrasound bagi menentukan kedudukannya.

Jika IUD tidak kelihatan, ujian x-ray akan dibuat bagi mengesan kedudukan alat tersebut

Sekiranya IUD berada pada serviks, doktor akan menarik keluar IUD tersebut

Jika IUD berada di atas serviks, doktor akan menasihatkan perihal komplikasi dan risiko yang boleh dialami sekiranya kehamilan ingin diteruskan.

Konklusi

Penggunaan IUD sebagai alat cegah kehamilan digalakkan terutamanya kepada
ibu yang baru sahaja lepas bersalin
.

Perkara ini penting bagi memastikan si ibu mempunyai ruang masa untuk menjaga bayi yang baru lahir sebelum cuba untuk hamil sekali lagi.

Jika anda ingin menggunakan IUD atau menghadapi masalah berkaitan dengan penggunaannya, hadirkan diri anda ke pusat kesihatan terdek


Perkara yang Anda Perlu Tahu Jika Ingin Hamil selepas Umur 35

Hamil selepas umur 35 tahun kini sudah menjadi perkara biasa bagi kebanyakan wanita. Meskipun berita kehamilan adalah sesuatu yang perlu dirai, namun anda perlu mengambil berat akan risiko yang boleh dihadapi oleh ibu dan bayi.

Punca

Punca paling biasa yang menyebabkan kesukaran hamil selepas usia 35 tahun adalah kekerapan ovulasi yang semakin berkurangan. Kualiti dan kuantiti telur juga menurun apabila wanita berumur 30-an atau 40-an, manakala keseluruhan bilangan telur tidak boleh ditingkatkan.

Penyebab lain yang membuatkan sukar hamil selepas usia 35 tahun, termasuklah:

Jangkitan atau pembedahan yang disebabkan parut tisu di sekitar tiub falopian atau serviks;

Endometriosis (gangguan yang sering menyakitkan pada tisu yang biasanya bergaris di dalam rahim tumbuh di luar rahim anda);

Penyakit fibroid atau rahim;

Penurunan dalam bendalir serviks;

Masalah kesihatan kronik seperti tekanan darah tinggi atau diabetes.

Keguguran juga sering berlaku kepada wanita yang hamil pada usia ini. Hal ini selalunya disebabkan oleh peningkatan kejadian ketidaknormalan kromosom.

Bagaimana untuk meningkatkan peluang kesuburan anda

Mencuba untuk hamil selepas umur 35 tahun tidak salah, cuma terdapat banyak perkara yang perlu anda lakukan untuk memudahkan hamil.

Berikut adalah beberapa perkara yang perlu anda lakukan:

Buat temujanji – Doktor anda akan melihat sejarah perubatan anda bagi menerangkan sebarang masalah berkenaan dengan keinginan anda untuk hamil selepas usia 35 tahun.

Wanita yang menjalani kehidupan yang sihat adalah lebih cenderung untuk mudah hamil – Alkohol, merokok dan pengambilan kafein boleh menjejaskan kesuburan. Begitu juga jika anda terlebih berat atau kurang berat badan, kesuburan anda akan terkesan melalui gangguan fungsi hormon. Kekal cergas dan sihat adalah cara terbaik untuk meningkatkan peluang anda untuk hamil.

Tanda kesuburan – Dengan mencatatkan suhu badan asas anda dan cecair serviks boleh membantu anda mengenal pasti masa yang terbaik untuk melakukan hubungan intim terutama semasa anda sedang mencuba untuk hamil.

Ambil suplemen yang mengandungi myo-inositol untuk membantu meningkatkan kualiti telur. Ini kerana, suplemen yang terkandung myo-inositol, asid folik dan melatonin dapar membantu meningkatkan fungsi ovari dan juga kualiti telur. Makan makanan yang boleh meningkatkan siatem endokrin anda seperti makanan yang penuh omega 3, asid lemak penting, zink, magnesium, vitamin B6 dan buah-buahan serta sayur-sayuran yang mengandungi antioksidan, vitamin C, E dan beta karoten.

Mencuba untuk hamil selepas umur 35 tahun adalah mencabar, namun, ia tidak mustahil untuk berlaku. Kunci kejayaannya adalah: rehat, relaks dan lepaskan. Dengan mengurangkan tahap tekanan dalam hidup anda boleh memberikan kesan yang dramatik terhadap peluang anda untuk hamil. Nikmati hidup anda dan anda akan mendapat apa yang diinginkan.

Hello Health Group
 tidak menyediakan nasihat perubatan, diagnosis, atau rawatan.


10 Kebaikan Penyusuan Susu Ibu

Kita selalu mendengar orang berkata bahawa penyusuan susu ibu memberi manfaat yang banyak untuk bayi. Manfaatnya sebenarnya lebih daripada sekadar untuk kesihatan si manja anda. Si ibu juga boleh mendapat manfaat daripada penyusuan badan. Mari kita pelajari faedahnya.

1. Bayi Sihat

Menurut Ruth A. Lawrence, seorang pakar nutrisi kanak-kanak, bayi yang diberikan susu ibu mempunyai risiko lebih rendah mengalami
radang paru-paru,
 selsema dan jangkitan virus. Beliau berkata walaupun mengalami cirit-birit, masalah yang serius bagi bayi, bayi yang menyusu badan akan kurang teruk simptomnya. Diabetes jenis I,
penyakit seliak
 atau
penyakit Crohn
 juga dalam senarai penyakit yang tidak dialami bayi yang menyusu badan.

2. Tulang yang lebih kuat bagi si ibu

Lawrence juga berkongsi bahawa para ibu yang menyusukan bayi kurang cenderung untuk mengalami osteoporosis selepas menopaus.

3. Mengurangkan risiko SIDS untuk bayi

SIDS bermaksud
 Sindrom Kematian Bayi
 Mengejut. Penyusuan boleh mengurangkan risiko sebanyak 50%.

4. Mengurangkan masalah berat badan

Kedua-dua ibu dan bayi boleh mendapat manfaat daripada aspek ini. Kedua-duanya akan kurang berisiko mendapat obesiti. Ini kerana menyusu membantu para ibu membakar lebih kurang 500 kalori setiap hari. Selain itu, susu ibu adalah lebih sihat daripada mana-mana susu pasaran lain dari segi nilai pemakanan.

5. Proses penyembuhan lebih baik selepas bersalin

Apabila seorang ibu menyusukan anaknya, hormon yang dipanggil oksitosin dirembeskan. Bahan ini menjadikan rahim mengecut dan mengurangkan kehilangan darah selepas bersalin. Penyusuan juga mempercepatkan proses rahim kembali ke saiz asalnya. Jika anda menyusukan bayi, tempohnya hanya mengambil masa 6 minggu, berbanding 10 minggu bagi mereka yang tidak.

6. Mengurangkan risiko kanser

Penyusuan badan boleh menurunkan kanser tertentu untuk bayi anda. Bagi anda pula, ia mengurangkan risiko kanser payudara sebelum menopaus dan kanser ovari.

7. Ikatan ibu dan anak lebih baik

Menyusukan bayi anda dan melihat mereka membesar hari demi hari dapat menguatkan ikatan antara anda dan bayi anda.

8. Vaksin yang hebat untuk bayi anda

Kajian menunjukkan bahawa bayi yang menyusu susu ibu mempunyai tindak balas antibodi yang lebih hebat berbanding kebanyakan vaksin yang diambil bayi.

9. Melewatkan haid

Apabila anda menyusukan bayi anda, ia boleh melambatkan ovulasi dan haid. Dengan prolaktin yang dikeluarkan semasa penyusuan, estrogen dan progesteron akan berada pada paras yang rendah, dengan itu, ovulasi tidak diaktifkan.

10. Penyelesaian mesra bajet

Susu badan sentiasa ada pada jumlah dan suhu yang betul untuk bayi anda. Selain itu, ia boleh bertukar secara semula jadi untuk memenuhi permintaan bayi anda. Apabila bayi anda baru dilahirkan, kolostrum – susu awal berada dalam tekstur berair dengan penuh antibodi untuk memuaskan kelaparan bayi yang baru lahir. Kemudian, apabila bayi memerlukan lebih banyak kalori untuk berkembang, susu badan akan menjadi kaya dengan gula dan lebih tinggi jumlah kalorinya. Untuk semua perubahan ini, ibu yang menyusukan tidak perlu mencari maklumat mengenai jenama atau fakta pemakanan seperti seorang ibu yang memberi anaknya menyusu susu formula.


Masih Ada Diabetes Lepas Bersalin? Ini 4 Petua Hilangkan Kencing Manis Untuk Ibu!

Ramai yang percaya bahawa diabetes gestasi semasa hamil akan hilang sendiri selepas melahirkan. Namun, risiko kencing manis selepas bersalin itu mungkin masih akan ada.

Ini kerana kesan akibat kondisi itu mungkin terus berlanjutan dan berpanjangan walaupun wanita sudah tidak lagi mengandung. Jadi, anda perlu kawal dan rawat kondisi ini.

Persoalannya, kenapa dan bagaimana ia berlaku
? Jom terus baca artikel ini dengan lebih lanjut!

Untuk mendapatkan lebih banyak info tentang Kencing Manis, sila dapatkannya
di sini.

Diabetes ketika hamil, berbahayakah?

Untuk pengetahuan anda semua, diabetes gestasi adalah kondisi yang bermula dan berlaku apabila tahap gula dalam darah tinggi dikesan buat kali pertama ketika sedang hamil.

Meskipun ramai percaya ia akan
 bermula dan berlaku ketika wanita sedang hamil
, sebenarnya mungkin juga ia adalah disebabkan oleh kondisi diabetes yang tidak didiagnosis.

Kebiasaannya, tahap glukosa ini mungkin akan kembali normal selepas melahirkan. Pun begitu, wanita masih berisiko untuk terus menghidap diabetes jenis 2 selepas bersalin.

Ia juga mungkin sangat berbahaya buat anda serta bayi
. Anak anda akan tinggi risiko untuk lahir dengan berat badan berlebihan, hipoglikemia, jaundis dan diabetes itu sendiri.

Disebabkan itu pula, adalah sangat penting untuk ibu kawal dan rawat kondisi ini dengan cepat!

Apa punca dan faktor risiko ia berlaku?

Hormon insulin akan dihasilkan oleh organ pankreas
. Fungsinya penting untuk membantu mengawal kadar gula dalam darah dengan cara tukar glukosa kepada tenaga.

Sekiranya tubuh badan wanita tidak dapat menghasilkan langsung atau tidak cukup insulin ketika sedang hamil, maka ia boleh jadi punca kepada kondisi diabetes gestasi.

Dalam pada itu, wujud juga beberapa faktor risiko lain yang juga boleh jadi punca kondisi ini iaitu:

Berumur lebih 25 tahun

Mempunyai sejarah keluarga dengan kondisi sama

Mempunyai berat badan berlebihan (30 dan ke atas)

Mengalami sindrom polisistik ovari

Mengalami intoleransi glukosa

Menghidap diabetes sebelum hamil lagi

Mengambil ubat tertentu seperti glukokortikoid, antipsikotik dan
beta-blockers

Akibatnya, ia akan bawa bahaya kepada si ibu dan bayi. Dalam usaha untuk elak dan rawat kondisi ini, wanita perlu tahu tentang petua hilangkan kencing manis selepas bersalin.

Apa tindakan yang wanita perlu buat?

Seperti mana yang kami telah nyatakan di atas tadi,
kondisi ini mungkin tidak akan hilang
 dan risiko kencing manis selepas bersalin itu mungkin masih akan ada pada anda.

Perkara paling utama yang wanita perlu buat adalah dengan berjumpa dan berbincang dengan doktor berkenaan kemungkinan untuk anda ada diabetes ketika hamil.

Sebaiknya, perjumpaan dan perbincangan ini perlu dibuat ketika anda di fasa awal mengandung iaitu sekitar
minggu ke-8 hingga minggu ke-12 kehamilan
.

Kemudian, anda juga mungkin disarankan untuk melakukan ujian saringan seperti yang berikut:

Ujian cabaran gula awal (
Initial glucose challenge test
)

Ujian toleransi glukosa lanjut (
Follow-up glucose tolerance testing
)

Jika memang benar anda telah sah menghidap diabetes gestasi, maka sila mula fikir tentang petua hilangkan diabetes selepas bersalin agar ia tidak terus menghantui anda selepas kelahiran bayi.

Petua hilangkan kencing manis selepas bersalin!

Dalam usaha untuk mengawal dan merawat diabetes gestasi, matlamat yang paling utama adalah untuk memastikan anda dan bayi sihat semasa mengandung dan selepas bersalin.

#1. Amalkan diet sihat

Wanita perlu pilih diet sihat yang tinggi dengan serat dan rendah dengan lemak. Utamakan untuk ambil sayur-sayuran, buah-buahan dan bijirin penuh nutrisi.

Apa yang lebih penting adalah anda harus
mengurangkan pengambilan gula dan karbohidrat
 agar kadar gula dalam darah semasa dan selepas hamil itu kekal di paras ideal.

#2. Amalkan aktiviti fizikal

Siapa kata wanita lepas hamil tidak perlu untuk melakukan aktiviti fizikal seperti senaman? Ia juga penting
 lebih-lebih lagi jika anda masih ada kencing manis
 selepas bersalin.

Tidak perlu untuk angkat besi di gimnasium, anda juga boleh berjalan, berjoging dan berbasikal sekurang-kurangnya 30 minit dalam sehari. Dapatkan nasihat doktor tentangnya.

#3. Turunkan berat badan

Sebenarnya, anda bukan sahaja perlu menurunkan berat badan semasa hamil bahkan selepas hamil juga. Ia penting untuk
mengurangkan risiko kencing manis itu kekal atau kembali.

Petua hilangkan kencing manis selepas bersalin #4. Insulin

Akhir sekali, kondisi diabetes gestasi selepas bersalin itu sudah pasti boleh dikawal dan dirawat dengan pengambilan
 hormon insulin jika diperlukan dan disarankan
 oleh doktor anda.


Wanita Yang Menopaus Makin Kurang Bernafsu Semuanya Kerana Suami? Ia Kini Disahkan Kajian!

Wanita yang akan atau sudah menopaus
 sering sahaja mengeluh akibat terlalu banyak perubahan yang berlaku pada tubuh badan mereka. Bukan sahaja kesihatan fizikal dan mental mereka akan merosot malahan kehidupan seks bersama suami juga akan terjejas. Ini kerana ketika ini wanita cenderung untuk kurang libido dalam diri.

Seperti yang diketahui ramai orang, kurang libido dalam diri seseorang itu berkemungkinan disebabkan oleh
gaya hidup yang tidak sihat
 seperti menghisap rokok, meminum alkohol dan diet pemakanan yang tidak seimbang.

Pun begitu, ada juga kajian yang mengatakan bahawa ia ada kaitan dengan suami mereka sendiri.

Wanita menapaus kurang libido disebabkan suami!

Selama ini, ramai orang beranggapan wanita menopaus kurang libido ekoran faktor perubahan hormon. Pun begitu, ada kajian baru yang menyatakan itu bukan punca utamanya.

Menurut soal selidik yang dilakukan oleh University of Pittsburgh terhadap 36 wanita yang berusia 60 tahun ke atas, ia adalah salah suami!

Penyelidik mendapati bahawa kebanyakan kes kekurangan nafsu syahwat dalam diri wanita menopaus adalah sebenarnya disebabkan oleh
masalah ereksi yang dialami suami
 mereka sendiri.

Masalah ini seterusnya akan mengakibatkan seks kurang memuaskan malah menyakitkan buat wanita. Disebabkan itu juga, pasangan suami isteri mungkin akan lebih kerap bertengkar lalu menjejaskan hubungan mereka.

Pun begitu, tidak adil untuk menyalahkan sebelah pihak sahaja. Antara faktor lain yang menjadikan seks kurang berkesan adalah masalah pada faraj selepas menopaus – waktu ini,
faraj akan mudah kering, sakit dan penat
 sekali gus, membuat wanita itu tertekan.

Persoalannya, bagaimana untuk menyelesaikan masalah ini?

Apa kata pakar?

Menurut Dr Holly Thomas menerusi penulisannya dalam jurnal Menopause, hubungan seks yang bermasalah berpunca dari kedua-dua belah pasangan lelaki dan wanita.

Jika si suami mempunyai masalah untuk mendapatkan ereksi yang baik, bagaimana dia mahu memuaskan isterinya?

Jadi, disfungsi erektil adalah antara punca wanita lanjut usia kurang libido. Ia bukan sahaja akan memberi kesan kepada suami, malahan isterinya juga.

Dalam pada itu, suami yang mempunyai masalah ereksi ini sudah pasti bersifat ego dan tidak mahu menceritakan masalahnya kepada pasangan.

Disebabkan itu, mereka memendamnya seorang diri lalu menjejaskan emosi mereka. Kesannya, komunikasi di antara pasangan akan
gagal lalu meluaskan lagi jurang kehidupan seks mereka.

Dalam erti kata yang lain, wanita lanjut usia yang akan atau sudah menopaus kebanyakannya tidak mempunyai
keinginan seksual yang tinggi
 kerana mereka sudah ‘putus asa’.

Apa perlu buat untuk selesaikan masalah kurang libido?

Seharusnya, anda dan pasangan anda tidak patut meninggalkan terus perlakuan seks walaupun telah berada dalam usia emas kerana ini adalah salah satu kunci kebahagian rumah tangga.

Sebenarnya ada beberapa cara yang boleh anda dan pasangan lakukan untuk meningkatkan nafsu syahwat anda.

Antaranya adalah
penggunaan ubatan seperti Viagra
. Cuma, ia mempunyai beberapa kelemahan yang agak ketara.

Pengambilan ubatan seperti ini akan memakan kos yang agak tinggi serta menghilangkan unsur ‘kejutan’ dalam kehidupan seksual. Disebabkan itu, ramai pasangan kini mengambil jalan mudah dengan berputus asa dengan seks.

Akan tetapi, ia bukanlah satu pilihan yang paling tepat untuk anda. Bayangkan, anda dan pasangan sudah berkongsi hidup bertahun lamanya. Sudah pasti anda tidak mahu hilang salah satu nikmat dalam rumah tangga ini, bukan?

Sebenarnya, anda dan pasangan masih lagi boleh melakukan hubungan seks yang sejahtera dengan bantuan alat mainan seks,
posisi seks yang sesuai
,
foreplay
 serta berkomunikasi secara jelas sesama pasangan. Ia sudah pasti dapat membantu prestasi seks anda.

Konklusi

Kesimpulannya, ia mungkin salah suami wanita menopaus kurang libido.

Namun, ia bukan pengakhiran segala-galanya. Masih terdapat banyak cara yang anda dan pasangan boleh lakukan untuk memastikan kehidupan seks anda berdua berada pada prestasi yang baik.

Paling penting, ingatlah bahawa usia itu cuma nombor!


Ageism atau Diskriminasi Umur Menjejaskan Tahap Kesihatan Warga Emas

Kajian oleh Pertubuhan Kesihatan Dunia (WHO) mendapati bahawa pandangan dan tingkah laku negatif terhadap warga emas berlaku dengan meluas di seluruh dunia. Lebih malang lagi, budaya ini boleh menjejaskan kesihatan golongan berumur ini.

Menurut kajian tersebut yang melibatkan 83,000 responden di 57 buah negara, 60% responden melaporkan bahawa golongan warga emas masih tidak dihormati dan paling banyak berlaku dalam kalangan negara berpendapatan tinggi.

Laporan ini dalam erti kata lain memberikan gambaran bahawa
ageism
atau diskriminasi terhadap warga emas bukanlah satu perkara yang jarang berlaku tetapi mungkin ramai tidak menyedarinya. Seperti diskriminasi kaum (
racism
) dan jantina (
sexism
), mengubah satu norma dalam masyarakat adalah tidak mustahil dan ia perlu dilakukan ke atas
ageism
agar masyarakat yang lebih sihat dan saling menghormati dapat diwujudkan.

Ageism
menjejaskan kesihatan

Sama ada kesihatan fizikal atau mental, kedua-dua boleh terjejas kerana diskriminasi umur. Golongan warga emas yang merasakan dirinya sebagai beban dalam keluarga dan masyarakat melihat hidupnya sebagai sesuatu yang kurang berharga. Keadaan ini meletakkan dirinya ke dalam risiko depresi dan rasa terpinggir atau isolasi.

Hakikat yang perlu ditelan ialah populasi dunia sedang mengalami penuaan, Malaysia juga tidak terkecuali. Warga emas berumur 65 tahun ke atas merangkumi sekitar 6% dari keseluruhan rakyat Malaysia dan angka ini semakin membesar kerana jangkauan umur semakin bertambah, dalam masa yang sama kadar kelahiran berkurang.

Oleh itu, kebajikan golongan ini perlu diberikan perhatian.

Diskriminasi umur boleh berlaku dalam banyak bentuk termasuk menggambarkan warga emas sebagai lemah dan bergantung kepada orang lain dalam media atau melalui amalan diskriminasi seperti mengehadkan khidmat kesihatan mengikut umur dan menolak pelanggan dari menyewa rumah hanya berdasarkan umur tanpa sebarang masalah kesihatan.

Warga emas sebaliknya harus diberikan peluang untuk bersama-sama menyumbang dalam masyarakat. Pengalaman dan hikmah yang dimiliki oleh mereka boleh dimanfaatkan oleh generasi muda. Penyediaan pekerjaan sebagai sumber pendapatan juga adalah penting dalam membantu mereka menjalani kehidupan terutamanya bagi mereka yang kurang berkemampuan.

Menjelang tahun 2025, bilangan warga emas berumur 60 tahun ke atas akan bertambah 2 kali ganda dan mencecah sehingga 2 bilion menjelang tahun 2050. Jika diskriminasi terus berlaku, lebih ramai yang akan terjejas.

Mulakan hari ini. Ubah cara anda melihat warga emas!


Orang Ada Lesung Pipit Istimewa? Ini Keunikan Lekuk Di Pipi, Manis & Nampak Muda!

Kadangkala, cemburu rasa hati bila lihat orang yang ada lekuk kecil di pipi kerana kecacatan kecil itu dilihat sebagai sebuah keistimewaan. Persoalannya, apa maksud serta jenis lesung pipit yang hanya dimiliki oleh sesetengah orang ini? Jom terus baca artikel untuk tahu!

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Apa maksud dan jenis lesung pipit?

Untuk pengetahuan anda semua, lekuk kecil di pipi adalah kesan daripada
kecacatan genetik pada otot wajah

Zygomaticus Major
yang terbelah dua ketika sedang hidup dalam janin lagi.

Akibat pembelahan secara semula jadi pada otot wajah itu, proses ini membuatkan ia lebih pendek berbanding normal sekali gus mengakibatkan
 muncul lekuk kecil di bahagian pipi
 anda.

Ia boleh berlaku di sebelah pipi sahaja (kiri atau kanan) atau kedua-dua belah pipi secara serentak!

Tidak kira jika anda ada
lesung pipit sebelah sahaja
atau pada dua belah kiri dan kanan kerana ia masih lagi terlihat begitu unik, cantik dan menarik terutama ketika sedang tersenyum.

Apa yang lebih menarik, kecacatan kecil ini juga boleh menambah ‘seri’ pada wajah individu kerana ia
tidak dimiliki oleh semua orang
 sekali gus membuat anda lebih unik dan diminati.

Bolehkah ia muncul atau hilang dengan tiba-tiba?

Seperti mana kami katakan di atas tadi, kesemua jenis lesung pipit merupakan kecacatan genetik pada otot wajah yang menunjukkan bahawa ia adalah
ciri atau fitur keturunan keluarga
 individu.

Menurut laporan seliaan Daily Health Gen, hanya 20% manusia di dunia yang memiliki lekuk kecil pada pipi dan lebih 50% daripada jumlah itu mewarisi lesung pipit melalui ibu bapa mereka.

Ajaibnya, ia mungkin akan muncul ketika bayi tetapi hilang apabila mula masuk usia kanak-kanak, remaja atau dewasa bergantung kepada faktor seperti penambahan berat badan, perubahan struktur muka serta faktor
 penuaan tubuh badan secara semula jadi
.

Jadi, memang benar kalau ia boleh muncul atau hilang dengan tiba-tiba atas faktor-faktor tertentu.

Wujudkah sebarang prosedur untuk lesung pipit?

Ramai orang yang mungkin ingin memiliki jenis lesung pipit laksana selebriti popular Syafiq Kyle, Aliff Aziz, Wawa Zainal, Izara Aishah, Neelofa dan ramai lagi namun hasrat tersebut tidak kesampaian.

Disebabkan itu pula, ada individu yang
sanggup menjalani pembedahan minor
 bagi penstrukturan semula otot wajah
Zygomaticus Major
dalam usaha untuk mempunyai lesung pipit di pipi.

Selain pembedahan penstrukturan, turut wujud prosedur lain yang menggunakan sejenis alat bagi menimbulkan rupa lekuk kecil dengan cara
menyedut atau mengubah lemak
 di pipi mereka.

Namun,
The American Medical Association
telah menyatakan bahawa prosedur di atas itu mampu mendatangkan bahaya yang lain terhadap kulit termasuk meningkatkan risiko kanser!

Baca lagi artikel berkaitan:

Bukan Semua Tanda Kanser Kulit Sama! Kenali Gejala Untuk 5 Jenis Ini!

Cara Mudah Nak Cegah Kanser Kulit, Rajinkan Diri Pakai Sunscreen! Ini Sebabnya

Masa Untuk Periksa Kulit Anda! Ini Gejala Bagi 4 Jenis Kanser Kulit Yang Boleh Ancam Nyawa

Mengapa perlu merencana dan mengubah sendiri ciptaan Tuhan yang semula jadi sudah baik? Kita semua wajar lebih bersyukur dengan setiap perkara yang telah dikurniakan secara percuma.

Apa keistimewaan ada lesung pipit?

Sebenarnya, mungkin tidak begitu banyak namun masih ada beberapa keuntungan serta kelebihan jika individu itu mempunyai satu atau dua lekuk kecil pada pipi mereka, seperti yang berikut:

Hanya sekitar 20% manusia di dunia memiliki variasi jenis lesung pipit.

Membuat
individu kelihatan lebih muda
 daripada usia sebenar.

Menarik perhatian orang ramai terutama ketika tersenyum.

Mencipta persepsi bahawa anda seorang yang ceria dan ramah.

Merupakan salah satu genetik dengan sifat yang dominan.

Namun, itu bukan bermakna bahawa orang yang tidak memiliki lekuk di pipi ini tidak mempunyai keistimewaan tersendiri kerana setiap manusia diciptakan ada keupayaan masing-masing.

Jika anda tidak memilikinya, mungkin tidak perlu untuk melakukan prosedur kosmetik kerana ia bukan sahaja mahal dan leceh malah boleh mendatangkan
risiko buruk pada kesihatan kulit
.

Buat anda yang memilikinya, sila hargai anugerah Tuhan ini dengan baik dan jangan pula individu cuba untuk membuangnya
 melalui prosedur kosmetik
 atas alasan serupa dengan di atas tadi.

Konklusinya, ada banyak jenis lesung pipit yang normal dan tiada sebab untuk anda mencipta atau membuang lekuk kecil di pipi ini kerana ciptaan Tuhan itu sudah sempurna secara semula jadi!


Risiko-risiko HIV: Apa yang Anda Perlu Tahu

HIV boleh dipindahkan melalui cairan badan tertentu: darah, air mani, air mazi, cecair rektum dan vagina dan susu ibu. Apakah risiko-risiko HIV?

 Sesetengah perlakuan boleh merisikokan anda untuk
mendapat jangkitan HIV termasuklah seks tidak selamat,
 perkongsian jarum dan peralatan yang tidak dibasmi atau disteril terlebih dahulu.

Aktiviti seksual yang tidak selamat

Anda mungkin berisiko tinggi mendapat HIV. Sebagai contoh, mempunyai hubungan seks melalui vagina, dubur atau oral tanpa kondom dengan seseorang yang mempunyai HIV.

Anda juga berpotensi mempunyai jangkitan sekiranya mempunyai pasangan seks berganda atau jika anda seorang lelaki yang mempunyai hubungan dengan lelaki lain.

Risiko HIV sering disebarkan secara seksual.
 Ini kerana cecair badan bercampur dan virus boleh ditukar, terutamanya apabila terdapat koyakan dalam tisu vagina atau anal, luka atau jangkitan seksual (STI) yang lain.

Kanak-kanak perempuan lebih mudah terdedah kepada jangkitan HIV kerana membran vagina mereka lebih nipis dan lebih mudah terdedah kepada jangkitan berbanding wanita dewasa.

Seks oral mempunyai risiko rendah penularan risiko HIV. Jika seseorang individu yang melakukan seks oral mempunyai HIV, darah mereka, air mani, air mazi, atau cecair vagina mungkin mengandungi virus.

Sekiranya seseorang yang melakukan seks oral mempunyai HIV, darah dari mulut mereka boleh masuk ke dalam badan orang yang menerima seks oral melalui lapisan uretra (pembukaan di hujung zakar), vagina, serviks, anus, atau melalui luka.

Beberapa faktor boleh
meningkatkan risiko penyebaran HIV melalui seks oral,
 termasuk luka ulser mulut, gusi berdarah, luka kemaluan, dan kehadiran penyakit seksual yang lain (STD).

Penggunaan bahan, penyalahgunaan, dan pergantungan

Ini berkait rapat dengan jangkitan HIV sejak awal wabak tersebut merebak.

Walaupun penggunaan dadah suntikan adalah laluan langsung bagi penularan, alkohol, merokok, meminum atau menghidu dadah seperti kokain, methamphetamine (“meth”), dan amil nitrit (“poppers”) juga dikaitkan dengan peningkatan risiko HIV.

Bahan-bahan ini boleh meningkatkan risiko HIV dengan mengurangkan kekangan pengguna untuk melibatkan diri dalam perilaku seksual yang berisiko.

Sebagai contoh, perkongsian jarum, jarum suntik dan peralatan suntikan ubat lain yang tercemar dengan HIV boleh
meningkatkan risiko HIV.

Selain itu, penggunaan bahan seperti ini boleh memberi kesan kepada kesihatan keseluruhan individu dan menjadikan mereka lebih mudah terdedah kepada jangkitan HIV.

Bagi mereka yang sudah dijangkiti HIV, penggunaan bahan dapat mempercepatkan perkembangan penyakit dan memberi kesan negatif terhadap sebarang rawatan yang diterima.

Dengan menggunakan tatu dan peralatan menindik tubuh – termasuk dakwat – yang tidak disterilkan atau dibersihkan dengan betul, akan mudah dijangkiti dengan HIV.

Risiko HIV: Ibu hamil yang dijangkiti

Bayi yang dilahirkan melalui ibu yang dijangkiti HIV juga berisiko terkena jangkitan.

Kebanyakan kanak-kanak yang berusia di bawah 13 tahun yang mempunyai HIV, telah dijangkiti virus tersebut melalui ibu mereka.

Sindrom Kurang Daya Tahan Akut (AIDS) disebabkan oleh
Human Immunodeficiency Virus
(HIV).

Risiko anda mempunyai
HIV boleh meningkat jika anda mempunyai aktiviti seksual yang tidak selamat,
 penyalahgunaan bahan atau akibat daripada ibu hamil yang telah dijangkiti HIV.


11 Rahsia Isteri Yang Suami Tidak Tahu

Wa
nita, adalah individu yang sangat misteri untuk kebanyakan lelaki di dunia. Banyak rahsia disimpan walau dari suaminya sendiri. Ini kerana sifat mengambil berat yang sangat tinggi dalam diri seorang wanita. Jadi terdapat beberapa rahsia sama disimpan oleh wanita di dunia ini. Untuk memahami hati seorang isteri, pastinya artikel ini dapat membantu suami di luar sana.

Kurang dari nilai sebenar

Ya, dalam sebuah hubungan perkahwinan, kejujuran adalah kunci utama. Namun demi mengelakkan sebarang pertelingkahan mengenai harga sesuatu barang, contohnya baju atau kasut, sesetengah wanita mengakui mereka cenderung menyatakan separuh daripada harga pakaian yang dibeli. Ini adalah cara untuk menyembunyikan tabiat berbelanja yang buruk dari pengetahuan suami mereka.

Seks bersama suami, sentiasa difikiran wanita

Wanita juga memikirkan tentang seks dalam kehidupan sehariannya, malah mungkin sepanjang hari. Tetapi penghujung harinya, disebabkan keletihan, wanita akan mengatakan ‘TIDAK’ untuk seks dan memilih untuk tidur.

Komitmen? Ada gementarnya

Ramai individu menyatakan perkahwinan penamat hubungan percintaan kerana setiap pasangan akan terikat dengan tanggungjawab untuk keluarga. Tiada lagi kebebasan, pesta dan berparti atau mungkin keluar malam bersama teman. Jadi sejujurnya, sama ada wanita atau lelaki, ketakutan terhadap perkahwinan tetap ada. Wanita biasa mengimpikan tentang lelaki idamannya, perkahwinan yang romantik, rumah idaman dan kehidupan yang bahagia, namun datang kepada realitinya, segala apa yang diimpikan mungkin akan membuatkan mereka gementar.

Boleh berdikari, namun lemah di hadapan suami

Wanita memang terbukti sangat misteri. Mereka ingin tampil moden dan bebas di hadapan ketua, rakan sekerja, kawan, atau individu yang tidak dikenali. Sebaliknya, mereka menjadi sangat lemah, manja di mata suami mereka. Seorang suami perlu menjadi bagaikan lelaki sejati dan terhandal buat isteri anda seperti membawa beg besar, membuka pintu dan segalanya.

Suamilah yang terhebat

Setiap isteri pasti akan memuji dan menyanjungi kehebatan anda ketika melakukan hubungan seksual. Wanita akan jarang mengakui seandainya bekas teman lelakinya juga sama hebat seperti anda. Namun suami, jangan salah faham. Benar bekas teman lelakinya juga mungkin hebat, tetapi itu semua tidak ada makna kerana anda adalah lelaki yang dipilih menjadi individu dalam sebuah hubungan perkahwinan.

Risau menjadi seperti ibu

Jangan sesekali pernah mengatakan “Awak seperti ibu awak” atau “Awak bagaikan emak saya” kepada isteri anda. Mereka mungkin tidak membalasnya, namun akan ada kesedihan di hati mereka. Seorang isteri menginginkan untuk menjadi teman hidup anda, bukan penjaga seperti seorang ibu. Mereka mungkin akan menimbulkan persoalan seperti “Adakah dia berkahwin dengan saya kerana saya seperti ibunya?”. Jangan pernah sekali membandingkan isteri anda dengan ibu anda jika anda mahukan cinta anda kekal mekar.

Tolong cemburu

Cemburu adalah tanda cinta. Adalah bagus untuk merasa cemburu apabila isteri anda digoda oleh lelaki lain. Sifat cemburu anda akan membuatkan isteri anda rasa disayangi, dikasihi dan diperhatikan. Tetapi harus ingat, ia haruslah berpada dan jangan melampaui batasan yang diracuni oleh rasa iri hati dan benci.

Ada fantasi

Seorang selebriti lelaki biasanya adalah berotot, kacak dan seksi. Isteri anda mungkin suka bercakap mengenai selebriti pujaan mereka. Tetapi jangan pernah terfikir untuk meniru gaya mereka kerana selebriti hanya satu fantasi semata-mata, sedangkan anda adalah realiti.

Lebih berkongsi dengan sahabat

Ini berlaku hampir kepada semua isteri di dunia. Mereka berkongsi hampir segalanya mengenai kehidupan perkahwinan, mengadu tentang keluarga mertua, dan mungkin mengeluh tentang hobi anda. Itu adalah kebenaran, kerana kasih sayang bererti untuk berkongsi dan dikongsi. Namun jangan risau, isteri anda masih tahu had dan batasan. Mereka akan tetap menyimpan memori manis anda berdua di hatinya.

Menghargai semua bantuan

“Tanggungjawab melakukan kerja rumah adalah tugas isteri” merupakan satu tradisi lupuk dan tidak matang tetapi masih wujud dalam kehidupan masa kini. Adalah tidak adil sekiranya anda hanya melihat isteri anda melakukan kerja rumah. Anda seharusnya membantu isteri anda, walaupun dengan hanya tugasan kecil dan mungkin anda tidak dapat melakukannya setiap hari. Perbuatan anda adalah sebagai bukti anda menyayangi mereka dan ia secara tidak langsung dapat mengerat hubungan anda sebagai pasangan suami isteri.

Sentiasa sayang

Ada masanya isteri anda mempunyai keinginan untuk memiliki satu perasaan jatuh cinta lagi bersama lelaki lain. Namun apabila sudah berkahwin, mereka menyedari bahawa semua itu tidak mungkin berlaku lagi, dan ada masanya isteri anda merindui akan perasaan itu. Walau bagaimanapun, anda tidak perlu gusar, kerana seorang isteri sentiasa tahu batasannya dan akan sentiasa menyayangi dan mencintai anda.


Nak Jantung Yang Sihat, Jom Amal 4 Senaman Ini Sebagai Rutin Harian Anda!

Aktiviti fizikal dan senaman untuk jantung merupakan salah satu komponen penting dalam pembentukan hidup serta organ utama ini yang sihat.

Dengan kekal aktif, maka tubuh badan anda terutama organ jantung akan dapat dilindungi seterusnya memanjangkan lagi jangka hayat individu.

Jantung yang gagal berfungsi atau bekerja
 dengan baik akan menjejaskan kualiti hidup.

Berikut adalah empat jenis
senaman yang boleh dicuba untuk menyihatkan jantung
.

Senaman kardiovaskular

Senaman kardiovaskular yang juga dikenali sebagai senaman aerobik atau senaman ketahanan adalah salah satu daripada empat jenis senaman yang boleh menguatkan jantung.

Senaman ini menggunakan bahagian otot yang banyak lalu meningkatkan penggunaan oksigen oleh tubuh badan berbanding sewaktu rehat.

Ia akan mempercepatkan pernafasan dan degupan jantung.

Justeru, membantu menguatkan otot jantung dan peparu anda.

Senaman kardiovaskular juga membantu untuk mengendurkan pembuluh darah, mengurangkan tekanan darah, merendahkan paras gula dalam darah, menceriakan mood, mengurangkan keradangan dan
meningkatkan paras kolesterol baik (HDL)
.

Untuk tempoh masa yang panjang, senaman ini membantu mengurangkan risiko kegagalan jantung, strok dan lain-lain masalah jantung.

Jika anda sedang pulih daripada serangan jantung
, dengan mengamalkan senaman ini boleh mencegah serangan kedua daripada berlaku.

Dapatkan khidmat nasihat daripada doktor sebelum anda memulakan sebarang senaman.

Antara contoh-contoh senaman ini ialah berenang, berjalan, berjoging, menari, mengayuh basikal, dan menaiki tangga.

Cuba lakukan senaman ini sekurang-kurangnya 150 minit seminggu.

Senaman kekuatan

Senaman kekuatan atau nama lainnya, senaman rintangan boleh
 meningkatkan kekuatan dan tona otot
.

Ia juga boleh membantu anda untuk mengawal paras gula dalam darah, menguatkan tulang,
menambahbaik postur/posisi badan
 dan mengawal berat badan.

Namun, bagi sesetengah pesakit jantung mereka tidak digalakkan untuk melakukan senaman jenis ini dengan banyak.

Antara contoh senaman ini ialah tekan tubi dan
lunges
.

Pakar terapi fizikal atau pelatih peribadi boleh menyusun program senaman ini khas untuk anda lakukan di rumah atau di gimnasium sekurang-kurangnya dua ke tiga kali seminggu.

Regangan

Senaman regangan boleh membantu untuk memanjang dan meregangkan otot.

Ia juga boleh menambah fleksibiliti
 dan meningkatkan julat pergerakan tubuh badan.

Semua perkara ini membantu anda untuk menyelesaikan tugasan harian dengan lebih baik, seperti membongkokkan belakang atau mengikat tali kasut.

Sentiasa ingat untuk memanaskan badan sebelum mula bersenam seperti jalan setempat, memusingkan lengan dan lain-lain.

Ia akan membantu otot bersedia untuk sebarang aktiviti
 dan mengelakkan kecederaan
.

Anda boleh meregangkan harmstring, quadriceps, atau otot di belakang, leher dan bahu.

Regangan sepatutnya dilakukan setiap hari.

Sekiranya tiada masa, lakukan sekurang-kurangnya tiga kali seminggu.

Senaman keseimbangan

Senaman ini
membantu anda untuk mengekalkan keseimbangan
, mengelakkan daripada jatuh serta menjadikan tubuh badan lebih cergas dan sihat.

Mempunyai keseimbangan badan yang baik dapat membantu melancarkan aktiviti harian seperti berjalan, menaiki tangga dan berlari.

Anda boleh melakukan senaman ini samada di gimnasium atau klinik yang menawarkan
senaman seperti tai chi dan yoga
.

Anda juga boleh meminta khidmat nasihat daripada pakar terapi fizikal yang akan menentukan tahap keseimbangan  dan merangka program latihan yang bersesuaian.

Senaman keseimbangan tidak perlu dilakukan setiap hari, hanya perlu dilakukan mengikut kemahuan anda, tetapi jika anda berisiko untuk jatuh, lakukan senaman ini sekurang-kurangnya tiga kali seminggu.

Maklumkan pada doktor jika anda mempunyai risiko tersebut.

Antara manfaat tambahan senaman ini ialah ia mampu
mengurangkan risiko serangan jantung
 kali kedua bagi pesakit yang pernah mengalaminya.

Orang yang mempunyai masalah jantung
 terpaksa menjalani rawatan yang kompleks.

Mereka juga mempunyai keupayaan yang sangat terhad dan pelbagai isu-isu lain.

Namun hanya dengan senaman yang mudah dapat membantu melindungi jantung dengan berkesan.

 Oleh itu, jangan bermalas-malas, bangun dan amalkan gaya hidup aktif!


Bukan Jadi Kurus, Kesan Ambil Ganja Mungkin Akan Buat Individu Gemuk! Tak Percaya?

Di Malaysia,
ganja adalah satu tumbuhan yang diharamkan penanaman atau pengambilan
 ia kerana terdapat pelbagai implikasi negatif.

Pun begitu, ia bebas ditanam dan diambil di sesetengah negara yang membenarkannya seperti Kanada, Uruguay dan Indonesia.

Ada sebab mengapa kita semua harus mengelakkannya dan antara puncanya adalah kesan ganja dikatakan akan buat individu gemuk!

Tidak percaya dengan penyataan ini? Jom sama-sama kita ikuti artikel ini dengan lebih mendalam lagi.

Apa itu ganja?

Sebelum pergi dengan lebih lanjut, adalah wajar untuk kita berkenalan terlebih dahulu mengenai tumbuhan yang sangat unik dan menarik ini.

Buat anda yang mungkin belum tahu,
ganja adalah sejenis dadah yang paling kerap disalahgunakan
 dalam kalangan masyarakat seantero dunia.

Ia berasal daripada sejenis tumbuhan bernama
cannabis sativa
atau
cannabis indica
, sesuai dengan gelarannya yang lain iaitu kanabis.

Apa yang mungkin menakjubkan mengenai tumbuhan ini adalah ia mengandungi bahan
tetrahydrocannabinol
(THC) – sejenis kimia yang mampu mengubah fungsi otak manusia.

Sebenarnya, ganja adalah sejenis tumbuhan yang bagus untuk digunakan dalam bidang perubatan dalam usaha untuk mengurangkan rasa sakit.

Untuk pengetahuan anda, ia seringkali digunakan sebagai
 rawatan paliatif atau hospis bagi pesakit penyakit kronik
yang berada di tahap akhir.

Malangnya, ia sering kali digunakan bagi tujuan mendapatkan rasa khayal atau mabuk lantas mengakibatkan ketagihan yang maha dahsyat.

Kesan ganja terhadap kesihatan & kehidupan!

Mungkin ramai sudah tahu bahawa kesan ganja yang paling utama adalah rasa khayal atau mabuk – sama ada ia positif atau negatif, anda sendiri tentukan.

Namun ketahuilah bahawa sudah tentu tumbuhan ini akan mendatangkan lebih banyak kesan buruk berbanding baik seperti berikut:

#1. Sakit kepala

Menurut kajian yang pernah dilakukan pada tahun 1992, penghisap ganja melaporkan bahawa mereka akan mengalami sakit kepala yang sederhana dan teruk sejurus selepas bangun daripada tidur.

Ia mungkin didasari oleh faktor kadar tekanan darah menjadi rendah selepas menghisap tumbuhan ini.

Pun begitu, pengguna tegar ganja mengatakan bahawa sakit kepala yang dialami ini adalah perkara yang biasa.

#2. Mulut kering

Cottonmouth
– ini adalah istilah yang digunakan untuk merujuk keadaan mulut yang kering akibat pengambilan tumbuhan ini.

Menurut kajian yang diterbitkan dalam jurnal “Addiction Research & Theory”, 79% pengguna tegar ganja menyatakan akan merasai kesan ini.

Kesan ini akan dirasai terutamanya ketika sedang makan, minum atau mengunyah gula-gula getah.

#3. Ketagihan ganja

Ini adalah kesan ganja yang paling berbahaya kerana ia juga adalah sama seperti dadah lain yang menyebabkan ketagihan terhadapnya.

Kajian pada tahun 2010 menyatakan bahawa mereka yang ingin cuba berhenti daripada mengambilnya akan mengalami kesan
withdrawal
.

#4. Masalah mental

Ada pendapat yang kata bahawa tumbuhan ini adalah jalan keluar daripada kekusutan atau kekacauan yang sedang berlaku dalam minda.

Anda silap kerana ia hanya akan menambahkan rasa kecelaruan, kegelisahan dan kemurungan selain membuat kalian terasing daripada masyarakat.

Masih mahu mengambilnya? Fikirkan semula!

#5. Kesuburan kalian terjejas

Bahan aktif THC yang terkandung di dalam ganja ini akan memberikan kesan sampingan terhadap organ pembiakan dalaman kedua-dua jantina, baik lelaki ataupun wanita.

Berikut adalah kemungkinan risiko-risikonya:

Ia akan mengurangkan bilangan sperma lelaki

Ia akan menjejaskan kitaran ovulasi wanita

Ia akan memburukkan lagi masalah kesuburan sedia ada

#6. Selera makan meningkat

Ya, ini adalah kesan yang mungkin ramai daripada kita sudah tahu kerana ia adalah sangat ketara dalam kalangan pengguna tumbuhan terlarang ini.

Meskipun sebabnya masih belum dapat dikenal pasti, namun kajian pada tahun 2015 menyatakan ia mungkin berpunca daripada kesilapan penghantaran signal ke otak.

Buat anda yang menyangkakan ia adalah kesan baik buat mereka yang ingin meningkatkan berat badan, anda ternyata silap kerana ia membahayakan kesihatan.

Ganja boleh buat badan anda gemuk?

Baiklah, sekarang kita sudah tahu definisi sebenar tumbuhan ini dan kesan buruk yang boleh dialami jika disalahgunakan.

Kita berbalik pula kepada persoalan utama artikel ini iaitu adakah ganja boleh buat badan anda gemuk?

Jawapan mudahnya adalah ya, ketagihan mengambil tumbuhan ini mungkin boleh buat anda gemuk!

Menurut Omayma Alshaarawy yang merupakan pengkaji dari Michigan State University, tumbuhan ini dikatakan boleh meningkatkan berat badan akibat ‘
munchies effect’
.

Untuk pengetahuan anda, ‘
munchies effect’
adalah rasa lapar yang sangat kuat dan akan diterima oleh anda selepas mengambil sesuatu ke dalam tubuh badan.

Antara perkara yang boleh mendatangkan kesan ini tentu sekali adalah ganja
, seperti yang kami telah nyatakan di atas tadi.

Jangan ambil jika tidak mahu kesan ganja ini terjadi pada anda!

Akhir kata, jangan sesekali kalian cuba untuk ambil tumbuhan ini kerana ia boleh mendatangkan ketagihan yang maha dahsyat.

Meskipun ia dibenarkan di sesetengah negara dan kebaikannya juga dicanang di serata dunia, tetapi adalah lebih baik untuk elak.


Punca Sakit Kepala Semasa Hamil Berbeza Setiap Trimester, Ini Cara Rawatannya!

Sepanjang tempoh mengandung, kepala kerap berdenyut? Adakah sakit kepala ketika hamil satu keadaan yang normal? Ikuti penjelasan dalam perkongsian artikel ini.

Normalkah sakit kepala ketika hamil?

Bagi seorang
wanita yang sedang hamil
 dan mengalami sakit kepala, percayalah anda tidak sendirian. Bahkan, berdasarkan kajian perubatan dilaporkan hampir 39% ibu mengandung dan selepas bersalin mengalami sakit kepala.

Walaupun semasa tempoh mengandung anda mungkin mengalami masalah kepala berdenyut berbeza daripada yang biasa, namun kebanyakan sakit kepala semasa hamil adalah tidak berbahaya.

Umumnya, sakit kepala pada
trimester pertama kehamilan
 mungkin berpunca atas sebab yang berbeza daripada trimester kedua atau ketiga.

Dalam beberapa kes, sakit kepala mungkin menjadi tanda masalah kesihatan lain semasa kehamilan.

Jenis sakit kepala

Kebanyakan sakit kepala ketika hamil adalah sakit kepala jenis utama. Ini bermakna kesakitan yang dialami berlaku dengan sendirinya.

Ini bukan tanda atau gejala gangguan lain atau komplikasi semasa tempoh mengandung.

Sakit kepala primer merangkumi:

Sakit kepala berpunca daripada tekanan/ sakit kepala ketegangan

Serangan migrain

Sakit kepala kluster

Dianggarkan lebih kurang 26% sakit kepala semasa hamil adalah disebabkan tekanan.

Anda disarankan untuk memberitahu doktor jika mengalami sakit kepala

atau migrain kronik semasa mengandung serta sekiranya mempunyai sejarah migrain.

Sesetengah wanita yang mempunyai sejarah mendapat serangan migrain mungkin kurang mengalaminya sepanjang tempoh mengandung.

Pun begitu, masalah migrain juga dikaitkan dengan komplikasi yang berlaku pada kehamilan atau
selepas kelahiran bayi.

Sakit kepala sekunder pula berlaku disebabkan oleh komplikasi ketika mengandung, seperti tekanan darah tinggi.

Punca sakit kepala ketika hamil mengikut trimester

Ramai wanita mengalami sakit kepala semasa mengandung, ini terutamanya semasa trimester pertama dan ketiga.

Jika anda tergolong dalam kelompok wanita yang berbadan dua, terdapat kemungkinan besar untuk menghadapi peningkatan jumlah sakit kepala atau migrain sekitar minggu ke-19 tempoh mengandung.

Selain berpunca daripada
perubahan hormon
,
 sakit kepala pada peringkat awal kehamilan juga boleh disebabkan oleh peningkatan jumlah darah yang dihasilkan tubuh anda.

Trimester pertama

Sakit kepala ketegangan adalah perkara biasa pada trimester pertama kehamilan anda. Ia mungkin berlaku kerana tubuh mengalami beberapa perubahan pada ketika ini.

Perubahan berikut boleh mencetuskan sakit kepala:

Perubahan hormon

Jumlah darah lebih tinggi

Pertambahan berat badan

Penyebab lain sakit kepala yang kerap pada trimester pertama kehamilan termasuklah:

Dehidrasi

Pening dan muntah

Tekanan

Kurang tidur

Pengambilan kafein

Diet pemakanan yang tidak seimbang

Tahap gula dalam darah rendah

Kurang melakukan aktiviti fizikal

Kepekaan/ sensitif terhadap cahaya

Perubahan penglihatan

Sesetengah jenis makanan juga boleh menyebabkan sakit kepala ketika hamil. Makanan yang menjadi punca pencetus sakit kepala mungkin berubah semasa tempoh mengandung.

Antara jenis makanan yang biasanya menyebabkan sakit kepala adalah seperti:

Produk tenusu

Coklat

Keju

Yis

Tomato

Trimester kedua dan ketiga

Masalah kepala berdenyut yang berlaku pada trimester kedua dan ketiga mungkin disebabkan punca yang berbeza, antaranya:

Pertambahan berat badan yang berlebihan

Postur badan

Tidak mendapat tidur yang mencukupi

Diet pemakanan

Ketegangan otot

Tekanan darah tinggi

Diabetes

Kesakitan lain yang mungkin turut dirasai adalah:

Loya

Muntah

Melihat garis atau kilatan cahaya

Mengalami titik buta

Masalah kepala berdenyut juga cenderung berkaitan dengan postur badan yang lemah dan ketegangan akibat membawa berat badan berlebihan.

Sakit kepala semasa
trimester ketiga
 juga mungkin disebabkan oleh keadaan yang disebut
preeklampsia, iaitu tekanan darah tinggi semasa kehamilan
.

Tekanan darah tinggi

Sakit kepala ketika hamil dalam tempoh trimester kedua dan ketiga kehamilan mungkin petanda anda mengalami masalah tekanan darah tinggi. Biasanya berlaku selepas minggu ke-20 kehamilan.

Risiko yang boleh berlaku disebabkan masalah tekanan darah tinggi:

Angin ahmar atau strok

Praeklampsia

Eklampsia – kekejangan berlaku pada wanita mengalami praeklampsia

Kurang pengaliran oksigen kepada bayi

Kelahiran bayi pramatang, sebelum usia kandungan 37 minggu

Gangguan plasenta

Bayi lahir dengan berat rendah, iaitu kurang daripada 2.5 kilogram

Cara merawat sakit kepala sepanjang tempoh mengandung

Berdasarkan keadaan anda semasa mengandung,
 doktor mungkin akan mengesyorkan acetaminophen
.

Pun begitu, terdapat beberapa cara untuk meredakan sakit kepala dengan kaedah semula jadi yang boleh dicuba:

Sekiranya anda mengalami sakit kepala sinus, letakkan mampatan hangat di sekitar mata dan hidung.

Jika mengalami sakit kepala ketegangan, letakkan mampatan sejuk atau pek ais di bahagian bawah leher anda.

Kekalkan paras gula darah dengan saiz hidangan makanan yang lebih kecil tetapi kerap – ini juga dapat membantu mencegah sakit kepala.

Dapatkan urutan – mengurut bahu dan leher adalah kaedah yang berkesan untuk menghilangkan rasa sakit.

Rehat di bilik yang gelap dan amalkan pernafasan mendalam.

Lakukan mandian air suam.

Amalkan postur badan yang baik, terutamanya semasa trimester ketiga.

Pastikan badan mendapat rehat yang mencukupi dan sentiasa dalam keadaan tenang.

Lakukan senaman secara berkala.

Amalkan pemakanan seimbang.

Pemeriksaan doktor

Bagi menjawab persoalan utama mengenai sama ada normal atau tidak untuk mengalami sakit kepala ketika hamil, jawapannya YA.

Ia satu keadaan normal. Pun begitu, jika anda mengalami sakit kepala dalam tempoh mengandung, dinasihatkan untuk segera melakukan pemeriksaan doktor.


11 Makanan Yang Baik Untuk Ibu Lepas Bersalin, Barulah Si Manja Dapat Nutrisi Dari Susu Badan!

Selepas bersalin, anda bukan lagi makan untuk dua orang. Walau bagaimanapun, ini tidak bermakna yang anda boleh kembali makan makanan ringan kerana bayi anda masih perlu mendapat nutrien daripada anda, melalui susu badan.

Jika anda mahu si manja membesar dengan sihat, anda perlu mengambil berat akan pemakanan anda. Sekiranya anda masih belum pasti makanan apa yang boleh dimakan selepas bersalin, teruskan membaca artikel ini.

Makanan untuk ibu selepas bersalin

1. Oatmeal

Oatmeal adalah kaya dengan zat besi, yang melindungi anda daripada mendapat anemia kekurangan zat besi, yang boleh meninggalkan kesan buruk pada penghasilan susu anda.

Oatmeal juga boleh memastikan perut anda kenyang untuk masa yang lama, selain boleh meningkatkan penghasilan susu badan anda.

2. Kacang badam

Kacang badam kaya dengan protein dan kalsium.

Ibu yang menyusukan bayi perlu mengambil kira-kira 1000 mg kalsium setiap hari untuk memastikan bahawa melalui susu ibu, si manja mendapat cukup kalsium untuk membesar dengan baik.

3. Aprikot

Aprikot penuh dengan serat pemakanan, vitamin A, vitamin C, dan potassium, yang kesemuanya merupakan nutrien penting.

Dengan memakan aprikot dapat membantu meningkatkan penghasilan susu badan anda kerana buah ini mengandungi prolaktin, yang merupakan hormon yang mengawal selia penghasilan susu badan.

4. Salmon

Ikan berlemak yang lazat ini amat baik untuk wanita yang menyusukan bayi, kerana salmon mengandungi tinggi protein dan banyak DHA, sejenis lemak yang penting untuk perkembangan sistem saraf bayi.

5. Yogurt

Yogurt ialah sumber terbaik protein dan kalsium. Yogurt juga mudah dimakan dan mengandungi pelbagai perisa untuk anda pilih.

Walau bagaimanapun, berhati-hati jika bayi anda didiagnosis dengan alahan protein susu, jadi anda tidak boleh makan yogurt.

6. Sayur kacang

Sayur kacang adalah baik untuk sistem penghadaman anda. Sayur ini juga kaya dengan zat besi dan protein.

Oleh itu, keraplah makan sayur kacang untuk menambah pengambilan protein dan zat besi anda.

7. Bayam

Bayam ialah nutrien-tumpat dan tinggi kalsium, yang membantu pembentukan penuh tulang bayi. Tambahan pula, bayam juga mudah dimasak dengan pelbagai cara.

8. Kurma

Kurma ialah satu lagi sumber lain makanan kaya-kalsium. Kurma dipercayai boleh meningkatkan penghasilan susu badan anda memandangkan ia menyediakan prolaktin pada tubuh anda, sama seperti aprikot.

Kurma juga ialah buah yang manis yang dapat memenuhi rasa ‘mengidam’ anda.

9. Biji bijan

Bijan adalah makanan yang penuh kalsium, serat, zat besi, magnesium, fosforus, mangan, dan kupur.

10. Telur

Telur bukan sahaja mengandungi lebih daripada 12 vitamin dan mineral, tetapi juga penuh protein berkualiti, kolin, lemak omega-3 dan DHA, yang memastikan tumbesaran dan perkembangan bayi anda, baik fizikal mahupun mental.

11. Beras perang

Beras perang mempunyai banyak serat dan nutrien. Selain itu, beras perang juga adalah karbo kompleks yang akan memastikan anda kenyang dan mengekalkan paras glukosa darah anda.

Hello Health Group tidak memberikan nasihat, diagnosis atau rawatan perubatan.


Jatuh Cinta Membawa Bahagia, Tapi Juga Mengundang Jerawat? Mitos Atau Fakta?

Ramai orang mungkin mengalami masalah ini namun masih belum mengetahui punca naik
jerawat pada kulit muka dan badan
 lantas menjejaskan fizikal dan mental individu.

Apa yang lebih menarik adalah kondisi kulit ini kerap dikaitkan dengan golongan remaja, di saat bermulanya
pelbagai kisah cinta monyet yang mencuit hati
.

Persoalannya, adakah benar bahawa jatuh cinta bukan sahaja membawa bahagia malah juga mengundang jerawat? Jom teruskan membaca untuk tahu!

Apa itu kondisi jerawat?

Jerawat atau nama saintifiknya
A
cne vulgaris
 adalah kondisi di mana muncul benjolan-benjolan dengan pelbagai bentuk dan saiz pada kulit yang bersifat sementara.

Kebiasaannya, jerawat akan berlaku di kulit muka, bahu, dada dan belakang badan yang akan menjejaskan imej terutamanya jika ia muncul dengan banyak dan teruk.

Secara umumnya,
setiap benjolan yang muncul pada kulit akan disebut sebagai jerawat
 sedangkan ia mempunyai pelbagai jenis dan nama yang berbeza termasuklah:

Whiteheads
 – akibat liang roma tersumbat

Blackheads
 – akibat liang roma terbuka

Papules
 – benjolan kecil, merah dan lembut

Pustules
 – benjolan yang bernanah di hujungnya

Nodul
 – benjolan keras, besar dan menyakitkan

Jerawat sista – benjolan yang berada di bawah kulit dan menyakitkan

Walau apapun jenisnya, ia tetap akan menjejaskan aspek fizikal serta mental lebih-lebih lagi jika anda tidak tahu apa punca naik jerawat pada kulit yang sebenarnya.

Apa punca naik jerawat?

Untuk pengetahuan anda, punca naik jerawat yang sebenar adalah apabila liang roma pada kulit anda terisi dengan sel kulit mati atau minyak daripada kawasan sekelilingnya.

Apabila liang roma tadi terjangkit pula dengan bakteria,
 maka bahagian kulit yang terjejas itu akan mengalami keradangan
 lantas menyebabkan jerawat mula muncul.

Bakteria yang dimaksudkan di atas tadi adalah
Propionibacterium acnes
,
Corynebacterium granulosum
,
 Staphylococcus epidermidis
 dan
Coagulase-negative staphylococcus
.

Dalam pada itu,
 wujud juga beberapa faktor risiko jerawat menjadi lebih teruk
 seperti berikut:

Hormon
: Androgen yang bertambah semasa akil baligh atau hamil akan meningkatkan tahap pengeluaran minyak sebum lantas mengakibatkan jerawat

Sejarah keluarga
: Jika ibu bapa anda mempunyai jerawat, maka anda juga berisiko lebih tinggi untuk mengalami jerawat

Ubatan tertentu
: Ubat yang mengandungi hormon androgen, litium atau kortikosteroid akan meningkatkan risiko jerawat

Makanan tertentu
: Makanan berminyak, tinggi gula, tinggi karbohidrat dan produk tenusu akan meningkatkan risiko jerawat

Produk berminyak
:
Penggunaan produk seperti losen atau krim
 yang berminyak akan meningkatkan risiko masalah ini

Tekanan pada kulit
: Sentuhan, geseran atau gesekan yang kuat pada kulit juga akan meningkatkan risiko kondisi ini

Cuaca
: Iklim yang terlalu kering akan menyebabkan kulit lebih berminyak lantas mengakibatkan masalah jerawat

Stres
: Ia bukan punca naik jerawat namun stres boleh menyebabkan jerawat yang dialami itu menjadi lebih teruk lagi

Tabiat tidak sihat
: Tabiat buruk seperti menghisap rokok, mengambil alkohol atau menyalahgunakan dadah juga adalah antara faktor risiko

Jerawat boleh muncul di saat jatuh cinta?

Namun, apakah benar akan satu kenyataan yang mengatakan bahawa antara punca naik jerawat
adalah apabila seseorang itu jatuh cinta
 – fakta atau mitos?

Jawapannya, adalah mungkin ya. Ini kerana pada saat seseorang itu jatuh cinta, tubuh badan mungkin akan mengalami perubahan hormon kortisol dan dopamin.

Kedua-dua hormon ini akan menyebabkan ketidakstabilan hormon pada tubuh badan lantas memungkinkan anda untuk mendapat jerawat pada kulit.

Pun begitu, kenyataan ini mungkin dapat disangkal memandangkan usia kita biasa jatuh cinta adalah
ketika remaja di mana ia adalah waktu jerawat biasa muncul
.

Jadi, kenyataan bahawa jatuh cinta adalah punca naik jerawat ini harus dikaji dengan lebih mendalam lagi pada masa hadapan bagi memastikan kesahihannya.

Bagaimana cara untuk mengelak & merawat?

Untuk mencegah daripada muncul jerawat di kulit, anda perlu elakkan sebarang punca naik jerawat dan faktor-faktor risikonya seperti yang telah kami nyatakan di atas tadi.

Jika sudah terlambat dan jerawat sudah terbentuk, anda mungkin tidak perlu risau kerana ia adalah bersifat sementara
dan boleh dirawat dengan beberapa cara tertentu
.

Antara cara tersebut adalah dengan mengambil ubatan sama ada dalam bentuk oral atau topikal sesuai dengan preskripsi yang disediakan oleh pakar kulit anda.

Konklusinya, anda tidak perlu lagi risau untuk jatuh cinta hanya kerana takutkan jerawat kerana ketahuilah bahawa ia adalah kondisi biasa yang mungkin tidak berbahaya.


Cara Mudah Rancang Keluarga- Tampal Perancang Patch, Tapi Bukan Semua Wanita Boleh Pakai Tau!

Kebanyakan pengguna perancang keluarga akan
memilih kaedah yang selesa, mampu dibeli dan berkesan dalam mencegah kehamilan serta penyakit kelamin.

Penggunaan kontraseptif di negara ini telah dibincangkan dengan meluas dan tersedia untuk pasangan yang sudah berkahwin.

Patch
 kontraseptif atau perancang
patch
 adalah sejenis alat kontrasepsi yang mengandungi hormon estrogen dan progestin.

Kontraseptif ini adalah tampalan kecil yang melepaskan hormon ke dalam badan melalui kulit anda untuk merancang kehamilan.

Apa itu patch kontraseptif?

Alatan perancang keluarga ini berfungsi sama seperti pil kawalan kelahiran gabungan dan yang lain.

Patch
 kontraseptif akan mencegah kehamilan dengan cara melepaskan hormon ke aliran darah anda yang menghalang ovari daripada membebaskan telur dan
melakukan proses ovulasi
.

Walau bagaimanapun, anda memerlukan preskripsi daripada doktor dan golongan perubatan perofesional sebelum menggunakan alatan perancang keluarga ini.

Namun, anda harus beringat bahawa tampalan ini tidak melindungi diri daripada jangkitan seksual.

Adakah kaedah perancang keluarga ini berkesan?

Sekiranya anda menggunakannya dengan betul, perancang
patch
 ini boleh berkesan sehingga 99%.

Tetapi manusia tidak sempurna, dan cenderung untuk membuat kesilapan jadi pada hakikatnya,
patch
 kontraseptif ini menjadi 91% berkesan.

Jika anda mampu menjaga masa penggunaan
patch
 ini sebaiknya dan tepat pada waktunya, maka fungsinya menjadi semakin baik.

Namun begitu, masih ada kemungkinan kecil untuk anda hamil, walaupun anda mungkin telah menggunakannya dengan betul.

Sekiranya anda
struggle
 dengan cara penggunaan alat perancang keluarga ini, anda mungkin mahu menggunakan kaedah lain yang tidak perlu diubah setiap minggu, seperti IUD, implan atau suntikan kawalan kelahiran.

Kelebihan dan kekurangan
patch
kontraseptif

Jika anda berhasrat memakai perancang
patch,
 ini kelebihan dan kekurangan penggunaannya. Ambil tahu dulu sebelum pakai.

Kelebihan:

Sangat mudah digunakan dan tidak mengganggu
hubungan seks
.

Tidak seperti pil kontraseptif oral, anda tidak perlu mengambilnya setiap hari , hanya perlu beringat untuk menukarnya seminggu sekali.

Hormon daripada
patch
tidak diserap oleh perut.

Menjadikan haid anda lebih teratur dan tidak menyakitkan.

Membantu dengan gejala pramenstruasi.

Mengurangkan risiko terkena barah ovari, rahim dan usus.

Mengurangkan risiko fibroid dan sista ovari.

Kekurangan:

Boleh
menyebabkan kegatalan pada kulit
.

Tidak melindungi anda daripada STI, anda mungkin masih perlu menggunakan kondom.

Sesetengah wanita mendapat kesan sampingan sementara ketika awal penggunaan, seperti sakit kepala, mual dan perubahan mood.

Penggunaan sebilangan ubat boleh menjadikan
patch
 tersebut kurang berkesan.

Sebahagian
kaedah perancang keluarga lain
 lebih mudah dan tidak memerlukan anda untuk menukar secara berskala, seperti alat implan atau intrauterin (IUD).

Risiko menggunakan alatan perancang keluarga ini

Terdapat risiko yang sangat kecil untuk beberapa kesan sampingan yang serius ketika anda menggunakan kontraseptif hormon, seperti perancang
patch
 ini.

Antara risiko dalam penggunaan
patch
kontraseptif ialah
berlakunya pembekuan darah
.

Sebilangan kecil individu yang menggunakan kaedah ini mungkin mengalami pembekuan darah di bahagian vena atau arteri.

Jangan gunakan
patch
kontraseptif ini jika anda pernah mempunyai masalah darah beku sebelumnya.

Risiko anda akan menjadi lebih tinggi sekiranya:

Ini adalah tahun pertama anda menggunakan kaedah ini.

Anda seorang perokok.

Anda
mempunyai berat badan berlebihan
.

Anda mengalami vena varikos yang teruk.

Anda seorang penghidap penyakit diabetes.

Anda seorang yang menghidapi migrain.

Sejarah ahli keluarga terdekat mempunyai serangan jantung, strok atau darah beku sebelum mereka berusia 45 tahun.

Anda mempunyai kanser.

Penyelidikan menunjukkan bahawa orang yang menggunakan
patch
 kontraseptif mempunyai risiko kecil untuk didiagnosis dengan kanser payudara berbanding dengan mereka yang tidak.

Akan tetapi risiko ini akan berkurang mengikut masa setelah penggunaan kontraseptif ini dihentikan.

Selain itu, terdapat juga kajian menunjukkan peningkatan kecil risiko kanser serviks dengan penggunaan kontrasepsi hormon estrogen dan progestogen jangka panjang.

Rumusan

Dapat dirumuskan bahawa kaedah perancang keluarga menggunakan
patch
kontraseptif ini mempunyai kadar keberkesanan yang tinggi.

Namun, kaedah ini hanya akan berkesan jika anda mengamalkannya dengan cara yang betul dan mematuhi waktu pemakaiannya.

Apa yang penting, bagi pasangan yang ingin melakukan
family planning,
dapatkan khidmat nasihat daripada doktor ataupun golongan profesional terlebih dahulu supaya tidak tersalah
memilih kaedah perancangan keluarga
.


Penghidap Asid Refluks Boleh Minum Kopi Ke? Kalau Ada Tanda Macam Ni, Jangan!

Kebanyakan doktor menyarankan individu yang mempunyai masalah asid refluks untuk mengelakkan minuman berkafein.
Apakah kaitan di antara kedua-duanya? Ikuti penjelasan ini!

Untuk mendapatkan lebih banyak informasi tentang Sistem Penghadaman, anda boleh klik
di sini.

Memahami mengenai masalah asid refluks

Asid refluks atau dikenali sebagai
penyakit refluks gastroesophageal

(GERD) adalah penyakit pencernaan kronik.

Ia adalah keadaan di mana asid perut akan mengalir dan naik kembali ke bahagian esofagus – saluran yang menghubungkan mulut ke perut.

Situasi asid perut yang telah naik kembali itu boleh merengsakan esofagus dan
menyebabkan pedih ulu hati
.

Pedih ulu hati adalah
sensasi terbakar
 yang boleh berlaku pada mana-mana bahagian tengah perut hingga sekitar kerongkong.

Antara simptom lain masalah asid refluks adalah seperti:

Alami
masalah nafas berbau

Sakit pada bahagian dada atau perut atas

Rasa loya dan muntah

Kesukaran atau kesakitan untuk menelan

Gigi sensitif

Masalah dengan pernafasan

Rasa tidak sedap dalam mulut

Batuk yang mengganggu aktiviti harian

Sekiranya mengalami gejala di atas, ia bermakna anda mengalami penyakit refluks gastroesophageal.

Ini bermakna
asid refluks yang berlaku
 boleh menjejaskan kehidupan seharian dan mungkin merosakkan saluran esofagus anda. AWAS!

Tetapi mengapakah
minuman yang mengandung kafein tinggi
 tidak digalakkan pengambilannya?

Minuman berkafein vs individu dengan masalah asid refluks

Adakah kesemua
mereka yang menghidap GERD
 tidak boleh langsung mengambil minuman seperti teh atau kopi?

Sesetengah individu melaporkan bahawa beberapa makanan dan minuman, seperti kopi dan teh, boleh mencetuskan atau
 memburukkan lagi gejala GERD
.

Biasanya, doktor dan profesional kesihatan akan mengesyorkan agar individu yang mempunyai masalah asid refluks mengehadkan atau mengelakkan pengambilan minuman sebegini.

Walau bagaimanapun, daripada bukti saintifik, ini adalah 1 keadaan yang tidak jelas – sama ada semua individu menghidap GERD harus
mengelakkan kopi dan teh
.

Berdasarkan kajian analisis yang dijalankan pada tahun 2013 mengenai kesan kopi pada pesakit GERD,
pengambilan kopi
 sering tidak digalakkan pada
individu dengan asid refluks
.

Walaupun begitu, hanya terdapat sedikit bukti yang mengaitkan antara penggunaan kopi dan kejadian GERD.

Ini bermakna, bagi individu tertentu dengan GERD mengatakan bahawa minuman berkafein memburukkan lagi gejala masalah asid refluks mereka.

Manakala ada sebilangan pesakit yang lain pula mendapati bahawa minuman ini  tidak mempengaruhi simptom mereka.

Kesan minuman berkafein terhadap GERD

Kesan kafein pada GERD
 tidak begitu jelas.

Walaupun
, hanya ada sedikit bukti saintifik yang menyokong. Namun kebanyakan profesional kesihatan menyatakan bahawa kafein berisiko memburukkan simptom refluks.

Ini kerana minuman berkafein adalah berasid dan boleh memburukkan lagi
penyakit refluks gastroesophageal yang dialami.

Pun begitu, jika seseorang mendapati bahawa
kafein memburukkan lagi gejala
 GERD mereka, masih ada pilihan alternatif kepada kopi dan teh berkafein.

Antara pilihan alternatif itu termasuklah:

Minuman teh herba atau buah

Minuman kopi tanpa kafein

Perubahan gaya hidup dan diet pemakanan

Selain kafein, ada beberapa makanan dan minuman lain yang cenderung memburukkan simptom masalah asid refluks.

Beberapa pencetus biasa termasuk:

Coklat

Pudina

Tomato dan produk tomato

Makanan pedas

Makanan berasid

Makanan berlemak

Minuman beralkohol

Walau bagaimanapun, sama seperti minuman sebegini, hanya terdapat sedikit bukti saintifik menunjukkan hubung kait yang kuat antara senarai pencetus di atas
dan simptom asid refluks
.

Bagi sesetengah individu, mungkin akan mendapat manfaat daripada penyingkiran senarai makanan dan minuman tersebut. Manakala bagi yang lain, mungkin sebaliknya.

Ini kerana setiap penghidap GERD mempunyai pencetus yang berbeza dan kerana itulah penting untuk mengenal pasti makanan yang berisiko
mencetuskan simptom asid refluks
.

Menurut garis panduan pengurusan GERD, penyelidikan menunjukkan bahawa intervensi gaya hidup yang berbeza mungkin boleh mengurangkan gejala, seperti:

Penurunan berat badan
, bagi individu yang mempunyai berat badan berlebihan atau
obesiti

Meninggikan paras kepala ketika tidur sebanyak 6-8 inci dengan menggunakan bantal

Mengelakkan daripada makan antara tempoh 2 atau 3 jam sebelum tidur

Kawal pengambilan kafein

Masalah asid refluks adalah keadaan biasa yang boleh berlaku disebabkan pelbagai gejala. Adakalanya keadaan ini boleh
mempengaruhi kualiti hidup seseorang
.

Sekiranya minuman berkafein berkemungkinan boleh memburukkan simptom GERD, penyelesaian terbaik adalah untuk menghindarinya dan melihat sama ada keadaan bertambah baik atau tidak.

Mencatatkan pengambilan makanan dan minuman dalam sehari boleh membantu pesakit GERD untuk mengenal pasti pencetus atau memburukkan lagi gejala yang dialami.


Ingin Haid Datang Lebih Awal? Ambil 14 Makanan Ini, Tak Perlu Tertunggu-tunggu Lagi!

Sedang mencari petua untuk datang haid dengan lebih cepat? Jangan terkejut, kerana terdapat makanan tertentu mempunyai sifat ‘penjana haba’ yang boleh mempercepatkan kitaran haid wanita.

Dalam perkongsian artikel ini, anda akan mengetahui jenis makanan agar haid cepat keluar, teruskan membaca!

Untuk mendapatkan lebih banyak info tentang Kesihatan Wanita, sila dapatkannya
di sini.

Punca haid lewat

Sebelum mengetahui apakah petua untuk datang haid cepat, ayuh kita fahami secara ringkas mengenai
kitaran haid.

Kitaran haid biasa adalah antara 21 hingga 35 hari. Jika pendarahan haid tidak berlaku, keadaan tersebut dikenali sebagai amenorrhea.

Remaja perempuan
 yang tidak mengalami haid pada usia 15 tahun dan wanita yang tidak haid 3x berturut-turut atau lebih turut menghidap amenorrhea.

Terdapat beberapa kemungkinan yang boleh menjadi punca kelewatan atau tidak mengalami haid, seperti:

Tekanan

Kurang atau
terlebih berat badan

Sindrom ovari polisistik (PCOS)

Kontraseptif hormon

Penyakit kronik seperti diabetes atau
penyakit seliak

Masalah tiroid

Menopaus

Kehamilan

Makanan agar haid cepat keluar

Terdapat pelbagai sebab mengapa seseorang wanita itu inginkan haid cepat berlaku, mungkin anda mahu pendarahan haid habis
sebelum bercuti
 atau majlis tertentu.

Di bawah ini disenaraikan 14 jenis makanan agar haid cepat keluar. Pun begitu, anda harus tahu pengambilannya tidak bermakna
period
 akan datang tepat pada masanya.

Namun, dengan pengambilan emenagog (
emmenagogue
) – bahan atau agen yang merangsang haid – ia membantu men
gawal kitar
an
period
 anda.

Jika kelewatan haid kerana kehamilan, anda harus fahami pengambilan emenagog boleh menyeba
bkan kegug
uran.

1. Buah-buahan kaya vitamin C

Vitamin C
 membantu mencetuskan peningkatan tahap hormon, yang dapat menyelesaikan masalah haid tidak teratur.

Antara buah
sitrus
 yang boleh diambil adalah oren, buah beri, kiwi atau sayuran tinggi vitamin C seperti bayam, lada benggala merah dan hijau, tomato, brokoli dan sebagainya.

Petua untuk datang haid cepat #2. Halia

Halia merupakan herba
 emenagog terkenal. Memasukkan halia secara tetap dalam diet boleh membantu ketidakaturan haid.

3. Kunyit

Kunyit juga
 merupakan emenagog yang boleh merangsang a
liran dar
ah pada rahim dan kawasan pelvis.

Kunyit mempunyai kesan antispasmodik pada badan yang mengembangkan rahim dan mencetuskan haid.

4. Nanas

Nanas kaya dengan bromelain – enzim yang dipercayai mempengaruhi estrogen dan hormon lain.

Terdapat kajian mencadangkan bromelain boleh membantu mengurangkan keradangan punca
haid tidak teratur.
 Ini bermakna nanas boleh dianggap sebagai salah satu makanan sesuai untuk haid cepat keluar.

5.Parsli, antara petua untuk datang haid cepat

Mengandungi tahap vitamin C dan apiol tinggi – boleh membantu merangsang pengecutan rahim.

Pun begitu, dalam jumlah tertentu apiol boleh menjadi toksik dan amat berbahaya kepada
wanita hamil.

6. Kopi

Kehadiran
kafein dalam kopi
 dipercayai dapat merangsang estrogen – yang menyebabkan haid berlaku lebih awal. Umumnya, kafein merupakan bahan kimia terkenal untuk melegakan kesakitan semasa haid.

Baca juga:

7. Kacang

Sama ada badam atau walnut, kedua-duanya kaya dengan serat dan protein – berfungsi mendorong haba dalaman seterusnya menjadi asas untuk
haid lebih teratur.

Pengambilan segenggam kacang sebelum haid amat baik untuk kesihatan dan kesuburan anda!

Petua untuk datang haid cepat #8. Kurma

Buah kurma
 dapat menjana haba, sekali gus membantu merangsang pendarahan haid. Pengambilan susu kurma suam pula dapat memberi kelegaan semasa haid.

Amalkan memakan kurma setiap malam sebelum tidur, untuk mendapatkan hasil positif kepada kesihatan reproduktif anda.

9. Saderi

Antara pilihan yang selamat, semula jadi dan disyorkan doktor, pengambilan jus saderi adalah antara cara merangsang aliran darah ke pelvis dan rahim – seterusnya mendorong pendar
ahan hai
d.

10. Buah delima

Jus
buah delima
 juga membantu dalam merangsang haid. Amalkan pengambilan minuman ini 3x sehari sekurang-kurangnya antara 10-15 hari sebelum tarikh jangkaan haid anda.

11. Lidah buaya

Jus lidah buaya atau aloe vera selain boleh digunakan untuk melegakan
perut yang sakit
, ia juga dipercayai berfungsi sebagai emenagog.

Campurkan gel lidah buaya segera dengan 1 sudu besar madu dan air, amalkan
sebelum bersarapan.
 Teruskan amalan ini sehingga mendapat hasil yang baik.

12. Salmon, salah satu petua untuk datang haid cepat

Salmon juga mempunyai ciri-ciri memperbaiki dan menstabilkan hormon, sekali gus menyingkirkan isu berkaitan menstruasi.

13. Biji ketumbar

Sifat emenagog pada
biji ketumbar
 membantu menangani masalah haid tidak teratur.

Untuk mencuba petua ini, anda perlu merebus satu sudu teh biji ketumbar bersama dua cawan air sehingga air rebusan berkurangan kepada satu cawan air. Tapiskan air untuk mengasingkan biji ketumbar sebelum diminum.

Amalkan minuman ini 3x sehari, khususnya 4-5 hari
sebelum haid
. Ia membantu menjana haba berhampiran rahim, menyebabkan
period
berlaku

14. Betik

Betik dipercayai sebagai cara berkesan untuk mempercepatkan haid. Ia membantu merangsang pengecutan dan membolehkan aliran darah lebih baik.

Kandungan karotena
dalam betik
 mencetuskan tahap estrogen, punca pendarahan haid berlaku.

Mencuba petua untuk datang haid cepat

Sememangnya terdapat pelbagai jenis makanan yang berfungsi untuk mempercepatkan pendarahan haid. Tetapi harus difahami bahawa ia bukanlah senjata ajaib yang dapat menunjukkan hasil segera.

Pengambilan makanan merangsang haid dalam diet berfungsi untuk membantu
kitaran haid
secara semula jadi. Nutrien yang terdapat dalam makanan itu dapat menjadikan aliran darah lebih baik dan menyebabkan pengecutan rahim.

Sekiranya terdapat sebarang pertanyaan atau keraguan, berundinglah dengan doktor bagi mendapatkan lebih kepastian.


Apa yang Berlaku Kepada Tubuh Semasa Puasa?

Orang Islam diwajibkan untuk menghadkan jumlah makanan, minuman dan merokok sepanjang tempoh puasa Ramadhan. Lebih daripada agama, puasa mempunyai kesan ketara pada kesihatan kita. Untuk mengetahui bagaimana puasa boleh mengubah kesihatan, kita perlu melihat apa yang berlaku kepada badan kita semasa berpuasa dari sudut pandangan perubatan.

Pada bulan Ramadan, diet, tidur dan aktiviti harian berubah dengan ketara. Perubahan ini termasuk fungsi organ badan (perubahan fisiologi), darah dan cecair (hematologi) serta elektrolit (biokimia darah).

Bagaimana puasa boleh membantu menurunkan berat badan dan kolesterol?

Bergantung kepada keadaan badan anda, perubahan berbeza pada setiap orang. Biasanya, badan mengambil masa kira-kira 8 jam untuk mencerna makanan dan menyerap semua nutrien daripada makanan yang dimakan. Glukosa daripada makanan – sumber tenaga badan anda – disimpan dalam hati dan otot. Selepas 8 jam ini, badan masuk ke dalam “mod puasa” dan mula menggunakan glukosa yang tersimpan untuk berfungsi. Apabila sumber tenaga ini digunakan, badan itu akan pergi kepada bekalan tenaga seterusnya: lemak. Menariknya, badan tidak menggunakan semua glukosa dalam hati tetapi menjimatkan untuk fungsi hati yang lain jika tubuh memerlukan lebih tenaga.

Jika lemak dan glukosa digunakan, badan akan memecahkan protein untuk mendapatkan tenaga. Ini adalah cara yang tidak sihat untuk menghasilkan tenaga. Apabila badan menggunakan protein, ia merosakkkan otot, membuatkan
otot
menjadi kecil dan lemah.

Baiknya, semasa puasa Ramadhan, puasa hanya berlangsung kira-kira 13-14 jam, hanya apabila badan telah digunakan glukosa dan beralih kepada lemak untuk membuat tenaga. Oleh itu, puasa boleh mengelakkan pemecahan protein dan sebenarnya menggunakan lebih banyak lemak di dalam badan. Hasilnya, kita akan kehilangan berat badan dan mengurangkan kolesterol darah, serta mengurangkan risiko
 kencing manis
 dan tekanan darah rendah.

Adakah betul puasa mendorong proses detoksifikasi?

Jawapannya ya, puasa juga boleh detoks badan anda. Semasa berpuasa, pelbagai toksin badan disimpan dalam lemak dikeluarkan dari badan. Selepas beberapa hari berpuasa, tahap hormon endorphin sedang meningkat – hormon yang bertanggungjawab untuk kecergasan yang lebih baik, kuasa kognitif, dan
kesihatan mental
.

Sepanjang bulan Ramadan, anda perlu memberi perhatian kepada pengambilan cecair badan anda. Pengambilan cecair yang kurang boleh menyebabkan badan kehilangan elektrolit dan kalium, menurut satu kajian oleh
Attarzadeh Hosseini SR et al
 (2013). Elektrolit dalam badan diperlukan untuk membantu mengekalkan keseimbangan air, pengecutan otot (termasuk dan transmisi impuls saraf. Jadi, teruskan hidrasi semasa berpuasa.

Bagaimana untuk kekal sihat semasa berpuasa?

Diet yang seimbang memainkan peranan yang penting dalam puasa. Untuk mengelakkan kerosakan otot, anda perlu meningkatkan sumber tenaga dalam makanan anda, seperti
karbohidrat
dan lemak. Walaupun kerosakan lemak dan karbohidrat tubuh anda lebih daripada biasa, tidak bergantung kepada puasa dan mengelakkan diri daripada makan terlalu banyak bahan-bahan ini. Untuk pengambilan cecair, tetapkan 8 cawan air sehari (atau 2500ml sehari) supaya buah pinggang dan pundi kencing tidak terlalu bekerja keras. Dengan memahami perubahan badan semasa berpuasa, anda akan dapat untuk memenuhi keperluan badan dan kekal sihat pada bulan Ramadan.